title: MIL-STD-1553

text: Vaikka etäterminaali usein onkin huomattavasti väyläohjainta yksinkertaisempi laite, MIL-STD-1553 asettaa sille lukuisia vaatimuksia. Etäterminaali saa ainoastaan vastata väyläohjaimen aloittamaan liikennöintiin, paitsi poikkeuksena se saa väyläohjaimen käskystä lähettää viestin toiselle etäterminaalille. Kaikkiin väyläohjaimen etäterminaalille osoittamiin oikeellisiin viesteihin tulee vastata, pois lukien yleislähetysviestit. MIL-STD-1553B-standardi vaatii, että etäterminaalin tulee aloittaa viestiin vastaaminen 4—12 μs:n sisällä vastaanotosta ja että vastausviestin lähetyksen viivästyessä yli 14 μs väyläohjaimen tulee hylätä se.


title: MIL-STD-1553

text: Väylämonitori on MIL-STD-1553:n aktiivilaite, joka kuuntelee viestiliikennettä kuitenkaan itse osallistumatta siihen. Standardi määrittelee tarkoin, miten väylämonitoria tulee käyttää. Sallittuja käyttökohteita ovat väyläliikenteen tallennus diagnostiikkaa varten ja varaväyläohjaimena toimiminen. Normaalitilanteessa varaväyläohjain kuuntelee liikennettä väylämonitoritilassa, jotta se voisi varsinaisen väyläohjaimen vikaannuttua jatkaa keskeytyksettä.


title: MIL-STD-1553

text: Usein väylämonitorin kanssa samassa laitteessa on myös etäterminaali, ja tyypillisesti nämä toiminnot on integroitu toisiinsa. Osoitteellisen väylämonitorin etuna on se, että väyläohjain voi säännöllisesti tarkistaa väylämonitorin toimivan normaalisti. Esimerkiksi kahdennetun väyläohjaimen tapauksessa tällä tavoin havaittaisiin varalaitteen vikaantuminen.


title: MIL-STD-1553

text: MIL-STD-1553-väylän passiivisista komponenteista haaroittimet ja terminaattorit ovat yleisimmät, sillä ne ovat käytännössä jokaisessa järjestelmässä välttämättömiä. Haaroittimien avulla aktiiviset väylälaitteet liittyvät väylälle. Yksinkertaisin suoraan kytketyn väylän haaroitin on niin sanottu T- tai Y-adapteri. Muuntajakytketyn väylän haaroittimessa on integroituna isolaatiovastukset sekä erotusmuuntaja.


title: MIL-STD-1553

text: Terminaattorit ovat kaapelin ominaisimpedanssin mukaisia vastuksia, jotka on sijoitettu kunkin väyläkaapelin molempiin päihin. Standardin mukaan terminaattorien impedanssi saa poiketa enintään ±2 % kaapelin ominaisimpedanssista. Terminaattorien avulla väyläkaapelista tulee sovitettu siirtolinja, jossa ei ideaalisesti tapahdu signaalin heijastuksia eikä siten säröä.


title: MIL-STD-1553

text: Standardin mukaan kaapelointi tulee tehdä suojatulla ja kierretyllä parikaapelilla, jonka impedanssi on 1 MHz:n testitaajuudella 70—80 Ω. Käytännössä ominaisimpedanssi on vakiintunut 78 ohmiin. Lisäksi kaapelin tehovaimennus 30 metrin matkalla saa olla enintään 1,5 dB ja johdinkapasitanssin alle 98 pF metriltä. Standardin ensimmäisessä versiossa väylän pituus oli rajoitettu 100 metriin. MIL-STD-1553:n B-versiossa ei ole kuitenkaan mainintaa väyläkaapelin enimmäispituudesta, joten se määräytyy käytännössä kaapelin kapasitanssin ja siirtoviiveiden myötä. Käytännön sovelluksissa väylän pituus voi olla enintään muutamia satoja metrejä.


title: MIL-STD-1553

text:
Ideaalitilanteessa väylä on siirtolinja, jossa ei ole epäsovitusta aiheuttavia haaroituksia. Aktiivilaitteet tulee kuitenkin kytkeä väylälle haaroittimien avulla, josta aiheutuu välttämättä signaaliin heijastuksia. MIL-STD-1553-standardi mahdollistaa aktiivilaitteiden liittymisen väylälle kahdella eri tavalla: suoraan tai muuntajan kautta. Suoraan kytketyn laitteen tapauksessa väylä haarautuu enintään 305 mm pitkällä kaapelilla laitteeseen päin. Muuntajakytketyssä laitteessa haaroitin sisältää 56 ohmin isolaatiovastukset sekä erotusmuuntajan, jolloin väylälaitteen ja haaroittimen välinen etäisyys voi olla enintään 6,1 metriä. Suoraan kytketyn laitteen tulee siis olla aivan väylän vieressä, joten muuntajakytketyn laitteen sijoittaminen on helpompaa. Lisäksi muuntajakytketyssä väylässä epäsovituksesta aiheutuvat heijastukset ovat pienempiä, jonka vuoksi MIL-STD-1553B Notice 2 -dokumentti ei suosittele suoraan kytkettyjä haaroittimia käytettäväksi ollenkaan. Yhdysvaltain ilmavoimien ja NATO-maiden avioniikassa nykyisin ainoastaan muuntajakytketyt
haaroittimet ovat sallittuja.


title: MIL-STD-1553

text: MIL-STD-1553B ei määrittele väylässä käytettävää liitintyyppiä, mutta varsin yleisiä triaksiaaliliittimiä käytettäessä Notice 2 -dokumentti määrää keskimmäisen kontaktin positiiviseksi ja tätä ympäröivän kontaktin negatiiviseksi. Muita yleisesti käytettäviä liitintyyppejä ovat D-SUB ja MIL-DTL-38999.


title: Lozzo Atestino

text: Lozzo Atestino on kunta Koillis-Italiassa Veneton alueella Padovan maakunnassa. Kunta sijaitsee noin 25 kilometriä Padovasta lounaaseen. Kunnassa asuu runsaat 3 000 ihmistä. Sen pinta-ala on 23,97 km. Väestötiheys on 132 asukasta/km (2015).


title: Lozzo Atestino

text: Lozzo Atestinon kunnan keskus on samanniminen kylä. Kuntaan kuuluvat lisäksi seuraavat kylät: Chiavicone, Lanzetta, Valbona.


title: Lozzo Atestino

text: Lozzo Atestinon naapurikunnat ovat Agugliaro (VI), Baone, Cinto Euganeo, Este, Noventa Vicentina (VI), Ospedaletto Euganeo, Vo'.


title: Audi S3

text: Audi S3 on saksalaisen Volkswagen-konserniin kuuluvan Audin hatchback-tyylinen henkilöautomallisto. Auto perustuu Audi A3 -sarjaan.


title: Audi S3

text: Ensimmäisen sukupolven S3 rakennettiin samalle pohjalevylle Volkswagen Golf IV:n, Audi TT:n, Seat Leónin ja Škoda Octavian kanssa. Auton moottorina käytettiin 1,8-litraista rivi-4 20v turboahdettua moottoria. Moottorista oli tarjolla kaksi tehoversiota: 210 hv ja 225 hv.


title: Audi S3

text: Toisen sukupolven S3:ssa käytettiin Volkswagen Groupin kaksilitraista TFSI-moottoria, josta oli viritetty 195 kW (265 hv). Quattro-nelivedon avustamana S3:nen kiihtyy 0-100km/h 5,7 sekunnissa ja saavuttaa 250 km/h nopeuden (elektronisesti rajoitettu).


title: Audi S3

text: Huhtikuussa 2008 Audi julkaisi S3:sta Sportback-version (8PA). Tuolloin Audi päivitti vuonna 2006 julkaistun kolmiovisen S3:n.


title: Pitkis-Sport

text: Pitkis-Sport on liikuntaleiri ja joukko liikuntaan liittyviä tapahtuma, jonka järjestää Lounais-Suomen Liikunta ja Urheilu ry. Tapahtumien tarkoituksena on tutustuttaa lapsia ja perheitä eri liikuntalajien saloihin ja siten viihtymään liikunnan parissa.


title: Pitkis-Sport

text: Pitkis-tapahtumissa liikkuu vuosittain noin 15 000 lasta, nuorta ja aikuista. Pitkis-Sportille osallistuu kävijöitä jo kolmessa eri sukupolvessa. Sukupolvelta toiselle siirtyvä liikunnallinen perintö on osoituksena Pitkis-tapahtumien tarpeesta ja hyvistä järjestelyistä.


title: Pitkis-Sport

text: SVUL:n Satakunnan piirin leiritoiminta alkoi jo 1950-luvulla Kokemäellä, kun raviradalla järjestettiin nuorten yleisurheiluleirejä. Varsinainen leiritoiminta Pitkäjärvellä alkoi 1963, kun järjestettiin ensimmäinen nuorisojohtajakurssi leirin muodossa. Alkuvuosina nimenä oli Pitkäjärven leiri ja vuonna 1976 otettiin käyttöön Pitkis-Sport liikuntaleiri. 1988 on ollut ainoa vuosi, jolloin Pitkäjärvellä ei leiriä pidetty, silloin järjestettiin Satakunnan kisat Porissa ja Pitkis-Sport oli osa sitä tapahtumaa. Suuren urheilujärjestöjen rakennemuutoksen aikana v. 1993 vanhat SVUL:n (Suomen Valtakunnan urheiluliitto) piirit lakkautettiin ja piirejä yhdistettiin. Samalla SVUL Satakunta ja SVUL Varsinais-Suomi yhdistettiin ja perustettiin Lounais-Suomen Liikunta ja Urheilu ry, joka jatkoi samoja tehtäviä, nyt vain uuden nimen alla. Pitkis-Sportin ympärille on muodostunut jo suuri Pitkis-liikuntaperhe, jota kehitetään jatkuvasti.


title: Montegrotto Terme

text: Montegrotto Terme on kunta Koillis-Italiassa Veneton alueella Padovan maakunnassa. Kunta sijaitsee noin 11 kilometriä Padovasta lounaaseen. Kunnassa asuu runsaat 11 000 ihmistä. Sen pinta-ala on 15,25 km. Väestötiheys on 743 asukasta/km (2015).


title: Montegrotto Terme

text: Montegrotto Termen kunnan keskus on samanniminen kylä. Kuntaan kuuluvat lisäksi seuraavat kylät: Mezzavia, Turri.


title: Montegrotto Terme

text: Montegrotto Termen naapurikunnat ovat Abano Terme, Battaglia Terme, Due Carrare, Galzignano Terme, Torreglia.


title: Kultavatsatikka

text: Kultavatsatikka ("Colaptes punctigula") on eteläamerikkalainen tikka. Sen esiintymisalue ulottuu Panaman itäosasta Etelä-Amerikan pohjoisosaan ja Amazoniaan aina Bolivian luoteisosaan, itäiseen Peruun ja Brasilian Mato Grossoon. Lajista tunnetaan kuusi alalajia. Pieter Boddaert kuvaili lajin holotyypin Cayennesta vuonna 1783.


title: Andienkultatikka

text: Andienkultatikka ("Colaptes rupicola") on eteläamerikkalainen tikka. Sen esiintymisalue ulottuu Ecuadorin eteläosasta Andien rinteitä Peruun, Boliviaan, Pohjois-Chileen ja Argentiinan luoteisosaan. Lajista tunnetaan kolme alalajia. Alcide d'Orbigny kuvaili lajin holotyypin Bolivian la Pazin Sicasicasta vuonna 1840.


title: Chilenkultatikka

text: Chilenkultatikka ("Colaptes pitius") on Etelä-Amerikassa elävä tikkalintu, joka kuuluu kultatikkojen ("Colaptes") sukuun. Chilenkultatikkaa tavataan lähes yksinomaan Chilessä, jossa se on maan yleisin tikkalaji.


title: Chilenkultatikka

text:
Chilenkultatikan pituus on 32–34 senttiä. Selkäpuoli on tummanruskea ja sitä kirjovat vaaleanruskeat ja kellertävänruskeat hapsut, jotka ovat kullakin yksilöllä hieman erilaiset. Hapsut luovat höyhenykseen epäsäännöllisen aaltomaisen ristikkokuvion. Vatsa, kaula ja rinta ovat vaaleanharmaat tai ruskeankeltaiset, ja niitä kirjovat vastaavanlaiset ristikkokuviot. Lisäksi päässä on kellanruskea alue, joka ulottuu nokan tyvestä poskiin. Takapuoli on valkoinen ja siipien alapinnat ovat keltaiset. Silmät ovat kirkkaankeltaiset muilla paitsi poikasilla.
Chilenkultatikasta tunnistetaan kaksi alalajia: "C. p. pitius" ja "C. p. cachinnans". "C. p. cachinnans" -alalajin rinnan ristikkokuviot ovat paksumpia ja se on kooltaan hieman toista alalajia suurempi. Lisäksi sen pyrstö on kokoon suhteutettuna pienempi. Chilenkultatikka muistuttaa jonkin verran kuubankultatikkaa. Molempien lajien koirailta puuttuu muille kultatikkojen suvun koiraille tyypillinen punainen alue höyhenyksestä. Kuubankultatikasta poiketen chilenkultatikalla on kuitenkin tumma päälaki ja tiheämpi kuvionti rinnassa.
Chilenkultatikkaa tavataan lähes yksinomaan Chilessä, mutta joitakin lintuja on löydetty myös Argentiinasta. Se on Chilen yleisin tikkalaji. Chilessä laji elää maan etelä- ja keskiosissa ja Argentiinassa aivan maan länsirajalla. "C. p. pitius" -alalajin levinneisyys ulottuu keskisessä Chilessä sijaitsevasta Coquimbosta etelään Ayséniin, kun taas "C. p. cachinnans" elää etelämpänä. Sen levinneisyys ulottuu Chiloén saarelta ja Llanquihuin alueelta Magallanesin alueelle maan eteläosiin.


title: Chilenkultatikka

text: Chilenkultatikkaa tavataan rannikkoalueilta aina Andien esivuoristoon jopa 2 000 korkeuteen saakka. Lajin elinympäristöä ovat avoimilla tasangoilla sijaitsevat pensaikot, kuivat ja kiviset kukkula-alueet ja etelänpyökkejä ("Nothofagus") kasvavat avoimet metsät sekä metsänreunat. Laji liikkuu myös maatalousalueilla, mutta välttää liikkumista syvällä laajoissa metsissä.


title: Chilenkultatikka

text: Chilenkultatikkoja näkee yleensä pareittain, mutta pesintäajan lopussa myös perheryhminä. Lajin ravinto koostuu hyönteisistä ja niiden toukista, etenkin muurahaisista. Se etsii ravintonsa maasta pensaiden ja mullan seasta. Se nakuttelee myös puita ja poimii sieltä löytyneet hyönteiset kielellään. Silloin kun lintu ei ruokaile, se yleensä istuu puussa. Chilenkultatikkoja jää usein petolintujen kuten patagonianhiirihaukan ja amerikantuulihaukan saaliiksi.


title: Chilenkultatikka

text: Chilenkultatikka kaivaa pesäkolonsa yleensä jyrkälle rinteelle, törmälle tai kalliolle. Puunrunkoon se kovertaa pesän vain harvoin. Naaras munii pesäkoloon 5–6 munaa.


title: Herttatöyhtöpoimija

text: Herttatöyhtöpoimija ("Hemicircus canente") on eteläaasialainen tikka. Sen esiintymisalue ulottuu Intiasta Bangladeshiin, Myanmariin, Thaimaahan, Kambodžaan ja Kotšin-Kiinaan. René-Primevère Lesson kuvaili lajin holotyypin Myanmarin Pegusta vuonna 1830.


title: Suomutöyhtöpoimija

text: Suomutöyhtöpoimija ("Hemicircus concretus") on kaakkoisaasialainen tikka. Sen esiintymisalue ulottuu eteläisestä Myanmarista Thaimaahan, Sumatralle, Borneoon ja Jaavalle. Lajista tunnetaan kaksi alalajia. Coenraad Jacob Temminck kuvaili lajin holotyypin Jaavalta vuonna 1821.


title: Nokipääpoimija

text: Nokipääpoimija ("Meiglyptes tukki") on kaakkoisaasialainen tikka. Sen esiintymisalue ulottuu eteläisestä Myanmarista Thaimaahan ja läheiseen Indonesian saaristoon. Lajista tunnetaan viisi alalajia. René-Primevère Lesson kuvaili lajin holotyypin Sumatralta vuonna 1839.


title: Raitapoimija

text: Raitapoimija ("Meiglyptes tristis") on kaakkoisaasialainen tikka. Sen esiintymisalue ulottuu eteläisestä Myanmarista Thaimaahan ja läheiseen Indonesian saaristoon, muun muassa Sumatralle, Borneoon ja Jaavalle. Lajista tunnetaan kaksi alalajia. Thomas Horsfield kuvaili lajin holotyypin Jaavalta vuonna 1821.


title: Valkosiipipoimija

text: Valkosiipipoimija ("Meiglyptes jugularis") on kaakkoisaasialainen tikka. Sen esiintymisalue ulottuu Myanmarista Thaimaahan ja Indokiinaan, Tonkin pois lukien. Edward Blyth kuvaili lajin holotyypin Myanmarin Arakanista ja Tenasserimista vuonna 1845.


title: Luettelo Suomessa hävinneistä eläinlajeista

text: Luettelo Suomesta hävinneistä eläinlajeista sisältää ne Suomesta alueellisesti hävinneet eläinlajit, joilla on joskus ollut Suomessa vakituinen, luonnonvarainen kanta, mutta joita ei vuoden 2010 uhanalaisluokituksessa katsota maassa enää nykyisin vakituisesti esiintyvän. Joitakin lajeja voidaan tavata silti Suomessa satunnaisesti.


title: Raymond Loewy

text: Raymond Fernand Loewy [ˈloʊiː] (5. marraskuuta 1893 Pariisi – 14. heinäkuuta 1986 Monte Carlo) oli ranskalainen, uransa pääosin Yhdysvalloissa tehnyt muotoilija. Hänen tuotantonsa ulottui yrityslogoista ja Coca-Cola-pulloista Studebaker-autoihin, Greyhound-busseihin ja virtaviivaisiin vetureihin. Hänen uransa kesti seitsemän vuosikymmentä.


title: Raymond Loewy

text: Raymond Loewy syntyi Pariisissa Maximilian Loewyn, wieniläisen journalistin poikana. Teini-iässä Raymond voitti James Gordon Bennettin mukaan nimetyn kilpailun rakentamallaan lentokoneella "Ayrel". Ensimmäisessä maailmansodassa Loewy yleni Ranskan armeijan kapteeniksi, haavoittui ja vastaanotti Croix de Guerre -ansiomerkin. Vuonna 1919 hän muutti Yhdysvaltoihin.


title: Raymond Loewy

text: New Yorkissa Loewy työskenteli aluksi somistajana Macy's-, Wanamaker's- ja Saks Fifth Avenue -tavarataloissa ja teki muotikuvituksia Vogue- ja Harper's Bazaar -lehtiin. Vuonna 1929 hän sai ensimmäisen tuotemuotoilutehtävänsä, Gestetner-monistuskoneen nykyaikaistamisen. Muotoiluprojekteja alkoi tulla lisää, tilaajina muun muassa sähkötekniikkayritys Westinghouse, autonvalmistaja Hupmobile ja Sears, Roebuck and Companyn jääkaappitehdas.


title: Raymond Loewy

text: Vuonna 1937 Loewy aloitti muotoiluyhteistyön Pennsylvania Railroad -rautatieyhtiön kanssa, josta tuloksena syntyi paitsi uudenlaisia virtaviivaisia höyryvetureita matkustajajuniin, myös suunnitelmia rautatieasemiksi, matkustajavaunujen sisustuksiksi ja mainosmateriaaleiksi. Modernisti muotoiltuja vetureita syntyi myöhemmin myös muiden rautatieyhtiöiden tarpeisiin.


title: Raymond Loewy

text: Vuoteen 1949 mennessä Loewy työllisti 143 muotoilijaa, arkkitehtia ja piirtäjää. 1930-luvun puolivälissä Loewy oli perustanut muotoilutoimiston New Yorkin lisäksi Lontooseen, jossa se toimii yhä.


title: Raymond Loewy

text: Loewy:lla oli pitkä ja hedelmällinen suhde amerikkalaisen autovalmistaja Studebakerin kanssa. Studebaker Corporation teki vuonna 1936 aluksi "Loewy and Associates" -yhtiön kanssa sopimuksen design-konsultoinnista yhtiölle. Samassa tiimissä työskenteli amerikkalainen muodin huippusuunnittelija Helen Dryden, jonka käsialaa on vuoden 1936 Studebaker Dictator ja President-mallien sisusta. Vuonna 1939 Loewy aloitti työskentelyn Studebakerin pääsuunnittelija Virgil M Exnerin kanssa. Heidän käsialansa alkaa näkyä yhtiön automalleissa 1930-luvun lopulta. Loewy suunnitteli yhtiölle myös uuden logon, "Lazy-S:n", josta myöhemmin muokattiin modernimpia versioita. Loewyn logo syrjäytti yhtiön tavaramerkkinä vuodesta 1912 olleen "Turning wheel" -logon.


title: Raymond Loewy

text: Toisen maailmansodan aikana Yhdysvaltain hallitus kielsi autotehtaiden omia muotoiluosastoja kehittämästä siviiliajoneuvoja. Loewy oli kuitenkin itsenäinen toimija ja saattoi vapaasti suunnitella automalleja Studebakerille, joka onnistui näin sodan jälkeen tuomaan markkinoille ensimmäisen uuden automallin vuonna 1947, kaksi vuotta ennen Fordia, Chrysleria ja General Motorsia.


title: Raymond Loewy

text: Loewyn muotoilutiimi oli luonut jotain täysin uutta, mikä tulisi määrittämään autojen ulkonäön seuraavat lähes kymmenen vuotta. Etulokasuojat oli muotoiltu osaksi koria ja kylkilinja oli tasainen. Hänen tiiminsä suunnitteli lisäksi Champion- ja Commander-mallisarjoihin uniikin, kaksiovisen Starlight-coupen, jonka huomiota herättävin piirre oli takaistuimen ympäri kiertävä takalasi.


title: Raymond Loewy

text: Automuotoilun maailmassa ikoniksi nousseen, vuosimallien 1950-51 "luotikeula"-Studebakerin lisäksi Loewyn tiimi loi vuonna 1953 Studebakerille mallisarjan, joka oli jälleen muihin amerikkalaisiin valmistajiin verrattuna valovuoden edellä aikaansa. Vuoden 1953 "Champion-" ja "Commander" -sarjojen "Starliner-" ja "Starlight" -coupet on useissa eri yhteyksissä ja teksteissä rankattu 1950-luvun tyylikkäimmiksi amerikkalaisiksi autoiksi. Mallit olivat tyyliltään aikansa valtavirrasta yhtä poikkeavia kuin vuoden 1934 Chrysler Airflow omana aikanaan. Näissä vuoden 1953 Studebakereissa, niin kuin monissa muissakin suunnittelutöissä, "designed by Raymond Loewy" tarkoitti oikeasti että suunnittelun oli tehnyt hänen studionsa tiiminä tai jokin yksittäinen suunnittelija. 1953 Studebakerit ovat hyvin pitkälle Robert Bourken käsialaa. Hän oli Loewyn toimiston henkilökuntaa, mutta teki töitä vain Studebakerille.


title: Raymond Loewy

text: Loewy ehti vielä 1950-luvulla jalostaa Starlight- ja Starliner-coupet tyylikkääksi ja taas valtavirrasta eroavaksi Hawk-sarjaksi, mallivuodelle 1956, ennen kuin hänen ja Studebakerin tiet erosivat toisistaan hetkeksi.


title: Raymond Loewy

text: Keväällä 1961 Studebakerin silloinen uusi johtaja Sherwood Egbert kutsui Loewyn suunnittelemaan heidän tulevan uuden mallinsa. Mallivuodelle 1963 julkaistavaksi aiotun Studebaker Avantin piti olla dynaaminen ja puhutella erityiseti nuorempaa ostajakuntaa. Taas kerran Loewy ja Studebaker olivat edellä aikaansa. Fordilla oli vasta pieni ajatuksen poikanen "poniauto"-luokasta ja Ford Mustang esiteltiin markkinoille huhtikuussa 1964. Vuoden 1962 huhtikuussa esitelty ja saman vuoden heinäkuussa alkanut Avantin valmistus oli kaksi vuotta edellä ensimmäistä "virallista" poniautoa.


title: Raymond Loewy

text: Lasikuitukorisesta Avantista ei tullut Studebakerille odotettua menestystä ja sen valmistus loppui joulukuussa 1963, alle 6000:n myydyn yksilön jälkeen. Yhtenä syynä heikolle myynnille pidetään auton muotoilua, joka oli amerikkalaiselle keskivertokuluttajalle liiaksi valtavirrasta poikkeava. Lisäksi Studebaker merkkinä ei nauttinut sellaista imagoa, joka olisi houkutellut kohderyhmäksi ajateltuja nuoria aikuisia. Nykyään Avanti on yksi automaailman klassikoita ja monet pienet autopajat ovat valmistaneet siitä replika-malleja, mutta edelleen vailla suurempaa kaupallista menestystä.


title: Raymond Loewy

text: Loewy vetäytyi 87 vuoden iässä vuonna 1980 eläkkeelle Monacoon , jossa kuoli kuusi vuotta myöhemmin. Vuonna 1992 hänen leskensä Viola Loewy ja tupakkayhtiö British American Tobacco perustivat Raymond Loewy -säätiön Hampuriin, tehtävänä tukea teollista muotoilua Loewyn muistoa kunnioittaen. Säätiö jakaa vuosittain 50 000 euron Lucky Strike -palkinnon merkittävien muotoilijoiden elämäntyöstä. Tunnustuksen saajiin kuuluvat muun muassa Philippe Starck ja Dieter Rams. Vuonna 1998 tytär Laurence Loewy perusti Loewy Design -toimiston Georgian osavaltion Atlantaan huolehtimaan edesmeneen isänsä sopimusten edunvalvonnasta. Laurence kuoli 2008, mutta työtä jatkavat hänen leskensä ja poikansa. Perikunnan suunnitelmissa on myös oman museon perustaminen.


title: Timo Helbling

text: Timo Helbling (s. 21. heinäkuuta 1981 Basel, Sveitsi) on sveitsiläinen jääkiekkopuolustaja, pelaa National League A -joukkue SC Bernissä. Hän on puolustava puolustaja, jonka vahvuuksiin kuuluu fyysinen peli, kulmaväännöt ja pelikäsitys. Helbling liikkuu isoon kokoonsa nähden kohtalaisen hyvin, mutta hän ei ole kuitenkin kovin hyvä hyökkäyspäässä. Helbling laukoo oikealta.


title: Timo Helbling

text: Baselissa syntynyt Helbling on HC Davosin kasvatti. Hän voitti kaudella 1998–1999 Sveitsin A-nuorten eli Elite Junior A:n jäähypörssin 116 minuutillaan. Samalla kaudella Helbling pelasi tulokaskautensa Nationalliga A:ssa, jossa hän pelasi 44 runkosarja- ja neljä pudotuspeliottelua ilman tehopisteitä. Nashville Predators varasi Helblingin numerolla 162. . Kaudella 1999–2000 hän pelasi Davosissa 44 runkosarjaottelua ja viisi pudotuspeliottelua taas ilman tehopisteitä. OHL-joukkue Windsor Spitfires varasi Helblingin 32. pelaajana . Hän siirtyi joukkueeseen kaudeksi 2000–2001. Hän OHL-kautensa päätteeksi keväällä 2001 myös yhden pudotuspeliottelun IHL-joukkue Milwaukee Admiralsissa.


title: Timo Helbling

text: Kauden 2001–2002 Helbling pelasi kokonaan Milwaukee Admiralsissa, tällä kertaa AHL:ssä, kun IHL kuopattiin kauden 2000–2001 jälkeen. Kaudella 2002–2003 hän pelasi Admiralsissa vajaat puolet kaudesta, kun taas puolet kului ECHL-joukkue Toledo Stormissa. Kauden 2003–2004 Helbling pelasi taas kokonaan AHL:ssä. Helmikuussa 2004 hänen oikeudet kaupattiin Tampa Bay Lightningiin vaihdossa kahdeksannen kierroksen varausvuoroon. Helbling kuitenkin jatkoi loppukevään kokonaan Lightningin farmijoukkue Utah Grizzliesissä.


title: Timo Helbling

text: Helbling palasi kaudeksi 2004–2005 vapaana agenttina kotimaahansa ja siirtyi Kloten Flyersin joukkueeseen. Hän avasi pistetilinsä Nationalliga A:ssa ja teki 44 runkosarjaottelussa tehot 2+9=11. Jäähyminuutteja Helbling keräsi 118 ja sijoittui jäähypörssissä toiseksi. Helbling palasi kaudeksi 2005–2006 Tampa Bay Lightningin organisaatioon. Hän pelasi kauden suurimmaksi osaksi farmijoukkue Springfield Falconsin riveissä, joissa Helbling oli tehoilla 7+14=21 joukkueen toiseksi tehokkain puolustaja Doug O’Brienin jälkeen sekä hänen kanssaan joukkueen eniten maaleja tehnyt puolustaja. Helbling debytoi kauden aikana myös NHL:ssä, jossa hän pelasi yhdeksän ottelua tehden yhden syöttöpisteen. Kaudeksi 2006–2007 Helbling siirtyi vapaana agenttina Washington Capitalsin organisaatioon. Lähes koko kausi kului taas AHL:n puolella. Hän pääsi pelaamaan Capitalsissa kahden ottelun verran. Helmikuussa 2007 Helbling kaupattiin Dainius Zubrusin kanssa Buffalo Sabresiin vaihdossa Jiří Novotnýyn ja ensimmäisen kierroksen varausvuoroon. Sabresin organisaatiossa hän edusti kuitenkin vain farmijoukkue Rochester Americansia. Helbling pelasi AHL:n runkosarjassa yhteensä 69 ottelua tehoin 1+24=25.


title: Timo Helbling

text: Helbling palasi taas kaudeksi 2007–2008 kotimaahansa ja siirtyi HC Luganon joukkueeseen. Hän teki runkosarjassa tehot 3+11=14, joka on Helblingin yhden kauden piste-ennätys Nationalliga A:ssa. Hän keräsi 127 jäähyminuuttia, joilla Helbling jakoi jäähypörssin voiton peräti neljän muun pelaajan kanssa. Kaudella 2008–2009 kerätyt 136 jäähyminuuttia riittivät jäähypörssin kolmanteen sijaan. Kaudella 2009–2010 Helbling keräsi 168 jäähyminuttia ja hän voitti yksin runkosarjan jäähypörssin.


title: Timo Helbling

text: Neljännellä Lugano-kaudellaan 2010–2011 Helbling pelasi 17 ottelua ilman tehopisteitä, kunnes hän sai marraskuussa 2010 lähtöpassit joukkueesta. Helbling kuitenkin löysi uuden seuransa nopeasti, kun hän teki vuoden mittaisen sopimuksen SM-liigajoukkue Oulun Kärppien kanssa. Sopimukseen sisältyy joulutaukoon asti kestävä koeaika. Helbling vakuutti Kärppien seurajohdon ja sai loppukauden sopimuksen.


title: Timo Helbling

text: Kaudeksi 2011–2012 Helbling palaa kotimaahansa. Hän teki huhtikuussa 2011 kaksivuotisen sopimuksen EV Zugin kanssa. Helbling sijoittui kaudella 2011–2012 108 minuutillaan NLA:n jäähypörssissä toiseksi edellään vain joukkuetoveri Thomas Rüfenacht. Kahden Zugissa vietetyn vuoden jälkeen hän siirtyi kaudeksi 2013–2014 kolmivuotisella sopimuksella Fribourg-Gottéroniin. Helbling sijoittui 116 minuutillaan NLA:n jäähypörssissä toiseksi Genève-Servette HC:n Alexandre Picardin jälkeen.


title: Timo Helbling

text: Helbling siirtyi kaudeksi 2015–2016 vuoden mittaisella sopimuksella SC Berniin.


title: Timo Helbling

text: Helbling edusti Sveitsiä vuosien 2006 ja 2010 MM-kilpailuissa. Hän pelasi myös alle 20-vuotiaiden MM-kilpailuissa vuosina 2000 ja 2001 sekä alle 18-vuotiaiden MM-kilpailuissa vuonna 1999, jolloin Helbling voitti turnauksen jäähypörssin 35 minuutillaan.


title: Hesa (lentopalloseura)

text: Hesa on helsinkiläinen lentopalloseura.


title: Hesa (lentopalloseura)

text: Hesa syntyi, kun Lautta-Pojat kauden 1981 jälkeen yhdistyi Johanneksen Pojat -nimiseen joukkueeseen ja otti nimekseen Hesa. Vuonna 1985 Hesa voitti miesten Suomen mestaruuden. Naisten mestaruuden seura saavutti 1990.


title: K. H. Renlund

text: Karl Herman Renlund (1850 Kokkola – 18. helmikuuta 1908) oli suomalainen rautakauppias ja suurlahjoittaja.


title: K. H. Renlund

text: Renlundin vanhemmat olivat perämies Petter Renlund (Räihä) ja Brita Maria Skoglund. Hän kävi Kokkolan ala-alkeiskoulun ja kolme vuotta yläalkeiskoulua. Vuonna 1864 Renlund lähti Helsinkiin G. A. Herlinin rautakauppaan kauppapalvelijaksi. Hän oli sitten neljä vuotta työssä Stockmannin rautakaupassa kunnes siirtyi 1874 samana vuonna perustetun "Parviainen & Winter"-toiminimen palvelukseen kauppamatkustajaksi. Liikkeen perustajat olivat kauppiaat Anders Parviainen (1848–1887) ja G. H. Winter. Parviainen & Winter myi siirtomaa- ja rautatavaraa sekä harjoitti paloöljyn ja suolan tukkukauppaa. Vuonna 1878 liikkeen osakkaana ollut A. G. Winter kuoli ja Renlund tuli hänen tilalleen osakkaaksi. Samalla liikkeen nimeksi muuttui "A. Parviainen & Co".


title: K. H. Renlund

text: Renlund oli A. Parviainen & Co:n osakkaana 1878–1884. Liikekumppanit erosivat 1884 jolloin Parviainen sai siirtomaatavaraliikkeen ja Renlund taas liikkeen rautakaupan. Renlund toimi sitten itsenäisenä rautakauppiaana Helsingissä Mikonkadulla 1884–1905. Liike muutettiin 1905 "K. H. Renlund Oy"-nimiseksi osakeyhtiöksi ja Renlund oli yhtiön toimitusjohtajana 1905–1908. Renlundin rautakaupasta tuli alallaan Suomen suurin. Renlund siirtyi 1959 OTK:n omistukseen, ja vuonna 1993 Renlundin liikemerkki siirtyi Keskolle Eka-yhtymän konkurssin yhteydessä


title: K. H. Renlund

text: Renlund toimi myös A. Parviainen & co:n öljyntuontiliikkeen johtajana 1887–1901, A. Parviainen & c:o oy:n toimitusjohtajana 1901–1908 sekä "Suomen Naulakonttori oy K. H. Renlundin" johtokunnan puheenjohtajana 1898–1908. Hän oli myös osakkaana monissa suomalaisissa yrityksissä kuten Suomen Höyrylaiva Oy, Oy Ferraria, Paraisten Kalkkivuori Osakeyhtiö jne.


title: K. H. Renlund

text: Renlund osallistui säätyvaltiopäiville porvarissäädyn edustajana 1888–1906. Hän tuki jo elinaikanaan kulttuuria ja taidetta. Hän lahjoitti taidekokoelmansa Kokkolan kaupungille, ja Kokkolaan perustettiin myös lastenkoti ja lastentarhoja Renlundin lahjoitusvarojen turvin. Renlundin testamenttilahjoituksella perustettu "Brita Maria Renlundin muistosäätiö" huolehti muun muassa Kokkolan ruotsinkielisten lasten kouluruokailusta.


title: K. H. Renlund

text: Renlund lahjoitti testamentissaan myös 500 000 markkaa "K.H. Renlunds Stiftelse för Finlands praktiskt geologiska undersökning" -nimisen säätiön perustamiseen. Säätiö, jonka nimeksi muuttui 1990 K. H. Renlundin säätiö, tukee geologian tutkimusta Suomessa.


title: K. H. Renlund

text: Renlundin taidekokoelma sijaitsee nykyään Kokkolassa vuonna 1813 rakennetussa Roosin talossa sijaitsevassa K. H. Renlundin taidemuseossa.


title: K. H. Renlund

text: Renlund


title: K. H. Renlund

text: K. H. Renlundin museo – Keski-Pohjanmaan maakuntamuseo


title: HFB-320 Hansa Jet

text: HFB-320 Hansa Jet oli metallirakenteinen, kaksimoottorinen, kymmenpaikkainen liikelentokone, jota rakensi saksalainen lentokonevalmistaja Hamburger Flugzeugbau vuosina 1964–1973.


title: HFB-320 Hansa Jet

text: Prototyyppi lensi ensilentonsa 21. huhtikuuta 1964 ja sitä seurasi toinen prototyyppi 19. lokakuuta samana vuonna. 12. toukokuuta 1965, ensimmäinen prototyyppi putosi ongelmia aiheuttaneen T-pyrstön takia. Hamburger Flugzeugbaunin pääkoelentäjä menehtyi onnettomuudessa.


title: HFB-320 Hansa Jet

text: Onnettomuuden seurauksena Hansa Jettiin tehtiin paljon muutoksia, jotka paransivat myös koneen suorituskykyä. Ensimmäisten kymmenen Hansa Jetin kaupallinen tuotanto alkoi toukokuussa 1965 ja 2. helmikuuta 1966 ensimmäinen saatiin valmiiksi. "General Air" Hampurista oli ensimmäinen koneen saanut asiakas maaliskuussa 1968.


title: HFB-320 Hansa Jet

text: Saksan ilmavoimat tilasi 13 HFB-320:ntä vuonna 1963 ja VIP-liikennöinti niillä alkoi 1969.


title: HFB-320 Hansa Jet

text:
Kilpailun lisääntyminen ja huonot turvallisuustilastot koneella johtivat tilausten vähenemiseen ja lopulta 1973 tuotanto lopetettiin, mutta vasta 24. kesäkuuta 1994 jäi viimeinen kone eläkkeelle.
Hansa Jet joutui peräti yhdeksään onnettomuuteen, josta kuusi vaati kuolonuhreja. Koneista 20 prosenttia tuhoutui, mutta vain prototyypin onnettomuus voitiin osoittaa johtuvan suoraan suunnitteluvirheestä. Onnettomuuksien syinä pidettiin kuitenkin lentäjän virhettä suurimmassa osassa tapauksista.


title: Little Red Rooster

text: Little Red Rooster on alun perin Willie Dixonin kirjoittama, ja Howlin' Wolfin vuonna 1961 levyttämä blueskappale.


title: Little Red Rooster

text: Vuonna 1964 brittiläisen The Rolling Stones -yhtyeen versio nousi Britannian listaykköseksi viikon ajaksi huolimatta siitä, että kappaleen seksuaaliset vihjaukset ja solisti Mick Jaggerin rietas laulutapa herättivätkin vastustusta konservatiivisten ihmisten keskuudessa. Rolling Stonesin versio perustui Sam Cooken vuoden 1963 coveriin. Kappale sisältyy Yhdysvalloissa julkaistulle "The Rolling Stones, Now!" -albumille.


title: Little Red Rooster

text: Little Red Roosterin coveroiminen oli Rolling Stonesin managerin Andrew Loog Oldhamin idea, joka halusi yhtyeen olevan imagoltaan kova ja ilkeä vastakohtana The Beatlesille. Rolling Stonesin edelliset singlet, ”I Wanna Be Your Man”, ”Not Fade Away” ja ”It's All Over Now”, olivat vieneet yhtyettä popimpaan suuntaan. Yhdysvalloissa singleä ei julkaistu rohkean sisältönsä vuoksi – sen sijaan siellä ilmestyi radioystävällisempi ”Heart of Stone”.


title: Little Red Rooster

text: Vuonna 1991 ilmestyneellä livealbumilla "Flashpoint" on kappaleesta versio, jossa Eric Clapton vierailee soittaen slide-kitaraa. Alkuperäisessä levytyksessä slide-kitarasta vastasi Brian Jones.


title: Little Red Rooster

text:
A-puoli
B-puoli


title: Campo San Martino

text: Campo San Martino on kunta Koillis-Italiassa Veneton alueella Padovan maakunnassa. Kunta sijaitsee noin 15 km Padovasta pohjoiseen. Kunnassa asuu vajaat 6 000 henkilöä. Sen pinta-ala on 13,13 km. Väestötiheys on 438 asukasta/km (2015).


title: Campo San Martino

text: Campo San Martinon kunnan keskus on samanniminen kylä, joka sijaitsee Brenta-joen vasemmalla rannalla. Kuntaan kuuluvat lisäksi seuraavat kylät: Marsango ja Busiago. Busiagon kylä moudostuu kahdesta osasta: vanhasta ja uudesta kylästä.


title: Campo San Martino

text: Campo San Martinon naapurikunnat ovat Curtarolo, Piazzola sul Brenta, San Giorgio delle Pertiche, San Giorgio in Bosco, Santa Giustina in Colle, Villa del Conte


title: Red Bull RB6

text: Red Bull RB6 oli Red Bull -tallin käyttämä auto kaudella 2010. Tallin kuljettajina olivat Sebastian Vettel ja Mark Webber. Kauden toiseksi viimeisessä osakilpailussa Brasiliassa talli voitti valmistajien maailmanmestaruuden. Mestaruus oli Red Bull -tallin ensimmäinen. Lisäksi Vettel voitti autolla kuljettajien maailmanmestaruuden.


title: Curtarolo

text: Curtarolo on kunta Koillis-Italiassa Veneton alueella Padovan maakunnassa. Kunta sijaitsee noin 11 kilometriä Padovasta pohjoiseen. Kunnassa asuu runsaat 7 000 ihmistä. Sen pinta-ala on 14,86 km. Väestötiheys on 493 asukasta/km (2015).


title: Curtarolo

text: Curtarolon kunnan keskus on samanniminen kylä. Kuntaan kuuluvat lisäksi seuraavat kylät: Pieve, Santa Maria di Non.


title: Curtarolo

text: Curtarolon naapurikunnat ovat Campo San Martino, Limena, Piazzola sul Brenta, San Giorgio delle Pertiche, Vigodarzere.


title: Hans Andersin

text: Hans Emil Andersin (9. elokuuta 1930 Säkkijärvi – 24. lokakuuta 2010 Helsinki) oli suomalainen tekniikan tohtori ja tietotekniikan uranuurtaja.


title: Hans Andersin

text: Andersin oli Matematiikkakonekomitean (1954–1960) sihteeri, kun se ryhtyi rakentamaan Suomeen ensimmäistä tietokonetta ESKOa. ESKO-tietokone ei kuitenkaan valmistunut ensimmäisenä, ja Andersin siirtyi 1956 Suomen IBM:n palvelukseen. Tekniikan tohtoriksi hän väitteli vuonna 1969. Andersin ehti olla niin Suomen IBM:n tietokoneiden myyntijohtajana, Teknillisen korkeakoulun ensimmäisenä tietojenkäsittelyn professorina vuodesta 1970 kuin Valmetin automaatio-osaston johtajana vuodesta 1978. Vuodesta 1986 hän työskenteli jälleen Teknillisessä korkeakoulussa tuotannon tietotekniikan (datatekniken inom produktionen) professorina. Maailman ensimmäinen sanomalehden kokosivun taittojärjestelmä syntyi Andersinin johdolla. 2000-luvulla hän työskenteli tietotekniikan historian pohjoismaisen konferenssitoiminnan aloittamiseksi.


title: Hans Andersin

text: Andersinin muita kiinnostuksen kohteita olivat suku- ja historiantutkimus ja Viipuri sekä erityisesti kaupungin ruotsalainen ja suomalainen menneisyys. Andersin julkaisi lukuisia kirjoja ja artikkeleita. Hän oli 2000-luvulla "Wiborgs Nyheter" -lehden päätoimittaja ja Helsingfors Släktforskare -yhdistyksen puheenjohtaja.


title: Hans Andersin

text: Andersinin suku hallitsi Niemenlautan kartanoa Säkkijärvellä.


title: Gazzo

text: Gazzo on kunta Koillis-Italiassa Veneton alueella Padovan maakunnassa. Kunta sijaitsee noin 25 kilometriä Padovasta luoteeseen. Kunnassa asuu noin 4 000 ihmistä. Sen pinta-ala on 22,65 km. Väestötiheys on 190 asukasta/km (2015).


title: Gazzo

text: Gazzon kunnan keskus on samanniminen kylä. Kuntaan kuuluvat lisäksi seuraavat kylät: Gaianigo, Grantortino, Grossa, Villalta.


title: Gazzo

text: Gazzon naapurikunnat ovat Campo San Martino, Limena, Piazzola sul Brenta, San Giorgio delle Pertiche, Vigodarzere.


title: Grantorto

text: Grantorto on kunta Koillis-Italiassa Veneton alueella Padovan maakunnassa. Kunta sijaitsee noin 25 kilometriä Padovasta luoteeseen. Kunnassa asuu vajaat 5 000 ihmistä. Sen pinta-ala on 14,07 km. Väestötiheys on 332 asukasta/km (2015).


title: Grantorto

text: Grantorton kunnan keskus on samanniminen kylä. Kuntaan kuuluvat lisäksi seuraavat kylät: Gaianigo, Grantortino, Grossa, Villalta.Canfriolo, Canola (Due Albere), Rossignolo, Sant'Antonio, Trentunmozzo (Sega).


title: Grantorto

text: Grantorton naapurikunnat ovat Carmignano di Brenta, Fontaniva, Gazzo, Piazzola sul Brenta, San Giorgio in Bosco, San Pietro in Gu.


title: Ciro Alegría

text: Ciro Alegría Bazán (4. marraskuuta 1909 – 17. helmikuuta 1967) oli perulainen toimittaja, poliitikko ja kirjailija.


title: Ciro Alegría

text: Alegría syntyi Huamachucon alueella. Hän oppi paljon Perun alkuasukkaislta ja heidän elämäntavoistaan. Tämä tietämys näkyi hänen romaaneissaan. Hän opiskeli Trujillon yliopistossa ja työskenteli toimittajana El Norte –sanomalehdelle.


title: Ciro Alegría

text: Vuonna 1930 Alegría liittyi Aprista–liikkeeseen, joka omistautui yhteiskunnallisiin uudistukseen ja perulaisten terveyden parantamiseen. Hän joutui vankilaan monta kertaa poliittisten toimiensa takia, ja hänet karkotettiin lopulta Chileen vuonna 1934.


title: Ciro Alegría

text: Alegría asui Chilessä ja myöhemmin Amerikassa vuoteen 1948. Myöhemmin hän opetti Puerto Ricon yliopistossa ja kirjoitti Kuubassa ollessaan maan vallankumouksesta. Hänen tunnetuin romaaninsa on "Avaruusolio on maassa" (1941).


title: Ciro Alegría

text: Alegría palasi Peruun vuonna 1957. Hän liittyi presidentti Fernando Belaúnde Terryn puolueeseen. Hän kuoli yllättäen Limassa vuonna 1967. Alegrían kuoleman jälkeen, hänen leskensä julkaisi monia Alegrían esseitä ja artikkeleita.


title: The Unforgiven III

text: The Unforgiven III on yhdysvaltalaisen metalliyhtye Metallican vuonna 2008 julkaisema single. Se julkaistiin albumilta Death Magnetic. Kappale on jatkoa klassiselle The Unforgiven-sarjalle.


title: The Unforgiven III

text: The Unforgiven III:n edeltäjä The Unforgiven II julkaistiin albumilta "ReLoad". The Unforgiven II:n edeltäjä The Unforgiven julkaistiin albumilta "Metallica". The Unforgiven oli ehdokkaan Grammy-palkinnon saajaksi.


title: Skathi (kuu)

text: Skathi, tunnetaan myös nimellä Saturnus XXVII, on Saturnuksen kuu. Sen löysivät Brett Gladman ja John J. Kavelaars vuonna 2000. Sille annettiin väliaikaiseksi nimeksi S/2000 S 8. Skathin halkaisija on noin 6,4 kilometriä, ja se kiertää Saturnusta keskivertoetäisyyden päästä. Sen kiertoaika on 725,784 päivää, ja sen inklinaatio on 149° ja eksentrisyys 0,246.


title: Skathi (kuu)

text: Kuun nimi tulee pohjoismaisesta mytologiasta, jossa Skaði on jättiläinen ja jumala Njordin vaimo. Monissa lähteissä Skathia sanottiin Skadiksi. Kuu nimettiin virallisesti vuonna 2003, ja Skadi on vaihtoehtoinen kieliasu mytologian hahmolle, jonka mukaan Skathi on nimetty. Skathi on voinut syntyä kuoresta, joka irtosi törmäyksessä Phoebesta aurinkokunnan historiassa.


title: Elina Laavi

text: Elina Maria Laavi (s. 13. marraskuuta 1981) on suomalainen poliitikko. Hän oli Keravan kaupunginvaltuuston jäsen 2001–2011 ja kaupunginhallituksen jäsen 2009–2011. Hän on toiminut Setan varapuheenjohtajana vuodesta 2010. Laavi työskenteli Kokoomusnaisten pääsihteerinä 2007–2011 ja kuntaministeri Henna Virkkusen erityisavustajana 2011–2012 sekä uudelleen 2013–2014.


title: Elina Laavi

text: Aiemmin Laavi on toiminut muun muassa Suomen Lukiolaisten Liiton varapuheenjohtajana (2001), Kokoomusnuorten hallituksessa (2003–2004), Väestöliiton hallituksessa (2005–2008) ja Kuntaliiton valtuustossa (2006–2009). Suomen ylioppilaskuntien liiton sosiaalipoliittisena sihteerinä Laavi työskenteli 2006–2007.


title: Elina Laavi

text: Laavi on koulutukseltaan hallintotieteiden maisteri Tampereen yliopistosta pääaineenaan kunta- ja aluejohtaminen.


title: MTV Dance

text: MTV Dance on klubimusiikkia esittävä kanava, jonka musiikkitarjontaan kuuluu mm. Trance, Garage ja House. Kanava näkyy 24h/vrk, aamuyöstä kuitenkin lähetetään ostos-tv:tä.


title: Black Tide

text: Black Tide on yhdysvaltalainen heavy metal -yhtye, joka perustettiin vuonna 2004 Miamissa, Floridassa. Yhtye on tällä hetkellä levytyssopimuksessa Interscope Recordsin kanssa. Bändin nykyiset jäsenet ovat laulaja/kitaristi Cabriel Cargia, soolokitaristi, sekä taustalaulaja Austin Diaz Basso, (tausta)laulaja Zachary Sandler ja rumpali Steven Spence. Nykyinen kokoonpano on kiertänyt monia bändejä, kuten Avenged Sevenfoldin, All That Remainsin, Bullet for My Valentinen, Disturbedin, Slipknotin, Triviumin, Escape The Faten, Bring Me the Horizonin, Mindless Self Indulgencen ja paljon muita.


title: F. Bam Morrison

text: F. Bam Morrison tai J. Bam Morrison on yhdysvaltalainen huijari, joka onnistui vuonna 1950 huijaamaan Oklahomassa sijaitsevaa Wetumkan kaupunkia sijoittamaan rahaa olemattomaan sirkukseen.


title: F. Bam Morrison

text: Morrison saapui Wetumkan kaupunkiin kesällä vuonna 1950 esiintyen kaupunkiin hänen mukaansa kolmen viikon kuluttua (24. heinäkuuta) saapuvan Bohnin sirkuksen edustajana. Morrison myi kaupungin kauppiaille mainostilaa sirkuksen ilmoitustauluilta ja sisältä teltasta luvaten mainostilan ostajille paremmat edellytykset myydä sirkukselle tuotteita ja palveluja. Viivyttyään kaupungissa kaksi viikkoa Morrison ilmoitti että hänen täytyisi palata takaisin sirkukseen hoitamaan lopulliset mainosjärjestelyt.


title: F. Bam Morrison

text: Morris ei kuitenkaan palannut takaisin, ja kaupungille selvisi vasta juhlapäivänä ettei mitään sirkusta ollut oikeasti tulossa. Kaupunginvaltuusto joutui myöntämään että se oli joutunut huijauksen kohteeksi, ja ilmoitti samalla että siitä päivästä lähtien Wetumkassa vietetään joka vuosi heinäkuun 24. päivänä Hyväuskoisten hölmöjen päivää (). Sirkusta varten suunnitellut juhlat pidettiin kaupungissa huijauksesta huolimatta ja väkijoukko käytti Wetumkassa sirkukseen varaamansa rahat. Juhlaa on vietetty vuodesta 1950 lähtien joka vuosi, paitsi vuonna 2003, koska juhlalle ei löytynyt rahoittajaa.


title: F. Bam Morrison

text: Morrison saatiin pian Missourissa kiinni toisesta huijauksesta, mutta wetumkalaiset eivät halunneet nostaa häntä vastaan syytettä, vaan kutsuivat hänet kunniavieraaksi seuraavan vuoden juhliin.


title: Binturonki

text: Binturonki eli karhukissa eli karhunäätä ("Arctictis binturong") on Kaakkois-Aasiassa elävä palmunäätien alaheimoon kuuluva sivettieläin. Se on Arctictis-sukunsa ainoa laji, ja jaetaan kuuteen alalajiin.


title: Binturonki

text: Binturonki on lähes musta, pitkäkarvainen ja tupsukorvainen kiipeilijä. Se on suurin sivettieläin, ja voi painaa jopa 7,6 kilogrammaa. Se on melko kömpelö ja ehkä siksi se joutuu tyytymään tavallisesti kasviravintoon. Toisinaan se kuitenkin voi pyydystää kaloja uimalla vedessä. Binturonki liikkuu enimmäkseen puissa. Se on ainoa sivettieläin, jolla on tarttumiskykyinen häntä.


title: Binturonki

text:
Lajia tavataan Kaakkois-Aasiassa laajahkolla alueella esimerkiksi Malakan ja Indokiinan niemimailla.
Nisäkäsnimistötoimikunta on ehdottanut, että lajin suomenkielinen nimi muutettaisiin muotoon "binturongi".


title: Milos Raonic

text: Milos Raonic (s. 27. joulukuuta 1990 Titograd, Jugoslavia) on kanadalainen tennispelaaja. Parhaimmillaan hän on ollut ATP-listalla kolmantena marraskuussa 2016. Hän on Kanadan parhaiten rankattu tennispelaaja.


title: Milos Raonic

text: Raonic on voittanut urallaan kahdeksan ATP-turnausta.


title: Milos Raonic

text: Vuonna 2010 karsintojen kautta Yhdysvaltain avoimiin päässyt Raonic pelasi avauskierroksella australialaista Carsten Ballia vastaan, mutta hävisi ottelun luvuin 7–6(4), 3–6, 3–6, 2–6.


title: Milos Raonic

text: Vuonna 2011 Australian avoimissa Raonic voitti ensimmäisellä kierroksella Björn Phaun ja toisella kierroksella Michaël Llodran. Llodraa vastaan pelatussa ottelussa Raonic teki turnauksen nopeimman syötön syötettyään 230 km:n tuntinopeudella. Kolmannella kierroksella hän voitti Mihail Južnyin. Neljännen kierroksen ottelunsa hän hävisi David Ferrerille. Helmikuussa Raonic otti ensimmäisen ATP-turnausvoittonsa, kun hän voitti SAP Openin finaalissa Fernando Verdascon. Seuraavalla viikolla hän pääsi Memphisin turnauksessa jälleen finaaliin, mutta hävisi tällä kertaa Andy Roddickille luvuin 6–7(7), 7–6(11), 5–7. Maaliskuussa Indian Wells Masters -turnauksessa Raonic eteni villin kortin saaneena kolmannelle kierrokselle voitettuaan toisella kierroksella 13:nneksi sijoitetun Mardy Fishin. Kolmannella kierroksella hän hävisi myös villin kortin saaneelle Yhdysvaltain Ryan Harrisonille. Monte Carlo Mastersissa Raonic voitti Michaël Llodran ja Ernests Gulbisin, mutta hävisi kolmannella kierroksella David Ferrerille. Ranskan avointen ensimmäisellä kierroksella Raonic hävisi Michael Berrerille. Gerry Weber Openissa Raonic hävisi puolivälierissä Philipp Petzschnerille. Wimbledonissa Raonic voitti ensimmäisellä kierroksella Marc Gicquelin, mutta joutui luovuttamaan ensimmäisessä erässä toisen kierroksen ottelussaan Gilles Mülleriä vastaan.


title: Milos Raonic

text: Raonic aloitti vuoden 2012 voittamalla Chennai Openin. Turnauksen loppuottelussa hän voitti ykköseksi sijoitetun Janko Tipsarevićin luvuin 6–7(4), 7–6(4), 7–6(4).


title: PVA

text: PVA voi tarkoittaa seuraavia asioita:


title: PvP

text: PvP eli Player versus Player () on videopeleissä käytetty termi, jolla tarkoitetaan kahden tai useamman pelaajan välistä taistelua. Pelaajan vastakohta on tietokoneohjelmoitu vihollinen, joka termillisesti on PvE.


title: Wetumka

text: Wetumka on pikkukaupunki Oklahoman osavaltiossa Yhdysvalloissa. Kaupungin väkiluku oli vuoden 2000 väestönlaskennan mukaan 1451.


title: Wetumka

text: Kaupunki joutui vuonna 1950 F. Bam Morrison nimisen huijarin kohteeksi hänen saatua huijattua kaupungilta rahaa uskottelemalla että sinne olisi tulossa pian kiertävä sirkus. Kaupungissa on siitä lähtien vietetty joka vuosi heinäkuun 24. päivänä Hyväuskoisten hölmöjen päivää (), paitsi vuonna 2003, koska juhlille ei löytynyt rahoittajaa.


title: Robert George Wardlaw Ramsay

text: Eversti Robert George Wardlaw Ramsay (25. tammikuuta 1852 - 22. huhtikuuta 1921) oli brittiläinen upseeri ja luonnontutkija.


title: Robert George Wardlaw Ramsay

text: Hänen isänsä oli Robert Balfour Wardlaw Ramsay, ja äitinsä Louisa oli Tweeddalen markiisin Georgen tytär. Wardlaw opiskeli Cheamissa ja Harrowissa, ja liittyi Hampshiren rykmenttiin tammikuussa 1871. Hän sai komennukset Intiaan, Afganistaniin ja Burmaan.


title: Robert George Wardlaw Ramsay

text: Wardlaw kiinnostui linnuista jo nuorella iällä. Hänet valittiin British Ornithologists' Unionin jäseneksi 1872 ja hän toimi seuran puheenjohtajana vuosina 1913–1918. Hän oli myös Zoological Societyn jäsen. Hänen setänsä Arthur Hay Tweeddale oli myös lintutieteilijä, jolta hän peri yli 20 000 linnunnahan kokoelman, ja jonka hän myöhemmin lahjoitti British Museumille. Hän toimitti teoksen "The Ornithological works of Arthur Hay Tweeddale" (1882), ja kirjoitti lintuoppaan "Guide to the birds of Europe and North Africa", joka julkaistiin postuumisti 1923.


title: Robert George Wardlaw Ramsay

text: Wardlaw avioitui 17. helmikuuta 1885 Bengalin asioidenhoitajan Charles Swinton Hoggin vanhimman tyttären Mary Alice Hoggin kanssa. Hän erosi armeijasta 1882 isänsä kuoleman jälkeen, ja otti vastaan siviiliviran Midlothianin piirikunnasta Skotlannista.


title: Vaasan vankila

text: Vaasan vankila on Länsi-Suomen rikosseuraamusalueeseen kuuluva 64-paikkainen suljettu vankila. Se sijaitsee Vaasan keskustassa meren rannalla Rantakadulla. Vankilassa on paikkoja sekä miehille että naisille.


title: Vaasan vankila

text: Vaasan vankilaan on sijoitettu tutkintavankeja, vankeusrangaistusta suorittavia sekä sakon muuntorangaistusta suorittavia vankeja.


title: Lawrence H. Walkinshaw

text: Lawrence "Larry" H. Walkinshaw (25. helmikuuta 1904 Calhoun County, Michigan - 16. tammikuuta 1993) oli yhdysvaltalainen lintutieteilijä ja hammaslääkäri.


title: Lawrence H. Walkinshaw

text: Walkinshaw valmistui hammaslääkäriksi University of Michigan School of Dentistrystä vuonna 1929. Työnsä ohella hän tutki Pohjois-Amerikan kurkia, ja erityisesti hietakurkea ("Grus canadensis"), jonka alalajin "rowani" hän nimesi 1965. Walkinshaw kirjoitti kurjista kaksi kirjaa, "The Sandhill Cranes" (1949) ja "Cranes of the World" (1973). Kirjojen lisäksi hän laati 61 kurkia käsittelevää artikkelia. Walkinshaw oli Pohjois-Amerikan kurkitutkimuksen johtava auktoriteetti.


title: Lawrence H. Walkinshaw

text: Kurkien lisäksi Walkinshaw tutki muitakin lintuja, etenkin kulokerttulia ("Dendroica kirtlandii").


title: Bey

text:
Bey on turkkilainen päällikön titteli, joka perinteisesti kuluu pienten heimoyhteisöjen johtajille.
Historiallisesti monia Turkin sekä turkkilaisten kansojen ja Persian johtajia on kutsuttu arvonimillä bey, beg, bek, bay, baig tai beigh. Kaikilla niillä on sama merkitys: "herra". Nykyaikana sanaa käytetään samaan tapaan kuin englannin "mister".


title: Bey

text: Beyn merkitys vaihteli Osmanien valtakunnan 623-vuotisen historian aikana. Valtakunta sai alkunsa yhdessä Anatolian pienistä ruhtinaskunnista, "beylik"eissä, jotka olivat muodostuneet sinne seldžukien vallattua aluen Bysantilta. Osmanoğlu-suvun kantaisä Osman I oli kylänsä ja heimonsa bey, ja julisti Osmanien beylikin itsenäiseksi vuoden 1300 aikoihin. Alkuun bey merkitsi hallitsijaa ja heimopäällikköä, mutta sitä ruvettiin käyttämään laajemmin ja se annettiin arvonimeksi myös korkeille siviilivirkamiehille ja sotilaille, sekä korkea-arvoisten virkamiesten kuten paššojen pojille.


title: Bey

text: "Beylerbeyi" (myös "Beglerbegi", suora käännös "päällikköjen päällikkö") tarkoitti osmanihallinnossa alkuun armeijan ylipäällikköä, mutta muuttui ajan myötä provinssien kuvernöörien arvonimeksi. Vuoteen 1923 mennessä beylerbeyi oli enää vain arvonimi ilman virkaa ja sen merkitys oli lähinnä juhlallinen.


title: Kulokerttuli

text: Kulokerttuli eli vanhalta nimeltään kirtlandinkerttunen ("Setophaga kirtlandii") on Yhdysvaltain kotoperäinen varpuslintu. Sen pesimisalueet sijaitsevat Michiganin osavaltion pohjoisosassa. Se on muuttolintu, joka talvehtii Bahamalla sekä Turks- ja Caicossaarilla. Spencer Fullerton Baird kuvaili lajin holotyypin Clevelandin läheltä Ohiosta 1852.


title: Hyas

text: Hyas () oli kreikkalaisessa mytologiassa titaani Atlaan ja Aithran poika. Hänet surmasi nuorukaisena joko leijona, käärme tai villisika, jota hän oli metsästämässä.


title: Hyas

text: Kuolemansa jälkeen jumalat nostivat Hyaan tähtikuvioksi taivaalle yhdessä leijonan kanssa – nämä luultavimmin edustavat Jousimiehen ja Leijonan tähtikuvioita. Myös veljeään syvästi surreet ja kyynelehtineet hyadit nostettiin taivaalla hyadien tähtijoukoksi Härän tähtikuvioon.


title: Hyas

text: Jousimiehen ja Leijonan tähtikuviot eivät ole ylhäällä yhtäaikaa, vaan toisen noustessa toinen aina laskee. Hyadien nouseminen ja laskeminen ajoittuu puolestaan runsaiden sateiden aikaan.


title: Martin Vahl

text: Martin Vahl Henrichsen (7. lokakuuta 1749 Bergen − 24. joulukuuta 1804 Kööpenhamina) oli norjalais-tanskalainen kasvi- ja eläintieteilijä.


title: Martin Vahl

text: Vahl opiskeli kasvitiedettä Kööpenhaminassa ja Carl von Linnén johdolla Uppsalassa. Hän luennoi Kööpenhaminan yliopiston kasvitieteellisessä puutarhassa vuosina 1779–1782. Vahl teki useita tutkimusmatkoja Eurooppaan ja Pohjois-Afrikkaan vuosina 1783–1788. Hänet nimitettiin Kööpenhaminan Luonnonhistoriallisen seuran (Naturhistorieselskabet) professoriksi 1786, ja hän oli Kööpenhaminan yliopiston kasvitieteen professori 1801–1804. Vuonna 1792 Vahl valittiin Ruotsin Tiedeakatemian ulkomaalaisjäseneksi.


title: Martin Vahl

text: Vahl julkaisi, tai oli toimittamassa, useita teoksia, kuten "Flora Danica fasc. XVI-XXI" ((1790-1794), "Eclogæ Americanæ I-IV" (1796-1807) ja "Enumeratio Plantarum I-II" (1804-1805). Hänen poikansa Jens Vahl oli myös kasvitieteilijä.


title: Martin Vahl

text: Kasvien lisäksi Vahl tutki myös eläimiä. Linnuista hän nimesi harmaakäen ("Cacomantis passerinus").


title: Lasaretinsaari

text: Lasaretinsaari on saari Oulun Hupisaarten kaupunginpuistossa Oulujoen suistossa. Saari kuuluu Myllytullin kaupunginosaan ja se sijaitsee noin kilometrin päässä kaupungin keskustasta. Aiemmin saaren kohdalla oli vapaana virtaava Merikoski, joka padottiin 1940-luvulla. Lassinkallionsilta eli patosilta ylittää Oulujoen Lasaretinsaaresta Tuiran puolelle.


title: Lasaretinsaari

text: Nykyisin saaressa on kuntoutus- ja tutkimuskeskus Verven tiloja.


title: Lasaretinsaari

text: Oulun kaupungin perustamisen aikoihin 1600-luvulla saarta kutsuttiin Rysänsaareksi. Nimitys ei tullut lohirysistä vaan Rysän suvusta, joka viljeli maata saaressa. Suku myös vuokrasi saaren maita muille porvareille. Lohella oli kuitenkin suuri merkitys silloisen Oulun taloudelle ja Rysänsaaressakin sijaitsi kaupungin lohipatoja. Maanviljelyksen ja kalastuksen ohella saaren läheisyydessä on harjoitettu panimotoimintaa sekä sahausta pienimuotoisilla vesisahoilla, jotka saivat käyttövoimansa Hupisaarten pienempien putaiden virroista, Merikosken voima oli vielä liian voimakas valjastettavaksi. Tervakaupan alettua ohjattiin tervaveneet Rysänsaaren ja Myllytullin välissä kulkenutta Koskenniskan venereittiä pitkin Ouluun. Reitin varrella sijaitsi myös tervatulli. 1700–luvun lopulla veneet laskivat suoraan jokea pitkin Toppilan Tervahoviin.


title: Lasaretinsaari

text: Kun Ruotsi kuningas Kustaa III vuonna 1775 kielsi yksityisen viinanpolton, perustettiin Suomeen yksitoista kruununpolttimoa, joista yksi sijoitettiin Ouluun Rysänsaareen 1776. Oulun kruununpolttimo oli koko Ruotsin pohjoisin viinanpolttimo. Tulipalovaaran vuoksi se rakennettiin varsinaisen kaupungin ulkopuolelle. Uuden toiminnan myötä saarta alettiin kutsua Polttimosaareksi. Polttimon perustamisen ajan rakennusmestarina toimi oululainen Henrik Wacklin.


title: Lasaretinsaari

text: Suurimmillaan Oulun polttimon tuotanto oli 240 000 viinalitraa vuonna 1784, polttimo työllisti kyseisenä vuonna 40 henkeä. Tuotanto ei kuitenkaan riittänyt Pohjois-Suomen kulutukseen vaan viinasta oli koko ajan pulaa. Viinan salapoltto ja salakuljetus kasvoivat kuitenkin niin, että toiminta kävi kannattamattomaksi ja niinpä vuonna 1788 polttimon koko henkilökunta irtisanottiin. Laitteet ja rakennukset huutokaupattiin vuonna 1793. Vanhan polttimorakennuksen osti Oulun kauppaseura ja rakennus siirrettiin Toppilan tervahoviin. Polttimosaareen jäi kuitenkin kruununpolttimon päärakennus.


title: Lasaretinsaari

text: Oulun läänin maaherran virkatalona oli toiminut Westmanin kivitalo Torikadun ja Hahtiperänkadun kulmassa vuodesta 1779 lähtien. Läänin kolmas maaherra Johan Fredrik Carpelan ei pitänyt enää vanhaa virkataloa soveliaana tarpeisiinsa, vaan vuokrasi uudeksi maaherran virkataloksi kruununpolttimon entisen päärakennuksen 1791. Maaherran muuton myötä Polttimosaarta alettiin kutsua myös Maaherransaareksi. Suomen sodan aikana maaherran virkatalo toimi ensin ruotsalaisten joukkojen sotasairaalana ja venäläisten vallattua Oulun Venäjän armeijan kenttäsairaalana.


title: Lasaretinsaari

text: Maaherrojen aikana saaressa vieraili monia kuuluisia vieraita kuten viimeinen Suomea hallinnut Ruotsin kuningas Kustaa IV Aadolf ja Suomen ensimmäinen suuriruhtinas Venäjän keisari Aleksanteri I.


title: Lasaretinsaari

text: Oulun lääninsairaala tuhoutui Oulun palossa 1822 ja sairaala joutui sijoittumaan väliaikaisiin tiloihin maalaiskunnan puolelle ensin Jaakolan taloon Oulunsuun kylään ja myöhemmin Knuutilan taloon seitsemän kilometrin päähän kaupungista. Maaherra Samuel von Bornin aloitteesta uutta lääninsairaalaa alettiin suunnitella Maaherransaarelle. Urakkahuutokauppa sairaalan rakentamiseksi pidettiin 1826, mutta urakkakilpailun voittanut ja ennakkomaksuja saanut kauppias jätti rakennuksen tekemättä. Uuden huutokaupan aikaan vilkas rakentaminen oli nostanut urakkahintoja niin, että senaatti luopui rakentamisesta ja sairaala jäi edelleen Knuutilan taloon. Maaherra Johan Abraham Stjernschantzin ehdotuksesta sairaalan käyttöön otettiin lopulta maaherran virkatalo eli entinen kruununpolttimon päärakennus. Lääninsairaala muutti sinne 1834.


title: Lasaretinsaari

text: Vuonna 1792 perustettu Oulun lääninsairaala oli ainoa pysyvä sairaala Pohjois-Suomessa aina 1870-luvulle asti, jolloin perustettiin yleiset sairaalat Kajaaniin (1872) ja Tornioon (1878). Oulun palossa tuhoutunutta sairaalaa ei haluttu sijoittaa enää keskikaupungille, mutta kuitenkin kaupungin läheisyyteen. Maaherransaaren sijainti oli tavoitteeseen nähden ihanteellinen. Lisäksi se sijaitsi Oulujoen rannalla, jolloin sairaalan tarvitseman veden saanti oli helposti järjestettävissä. Saarta alettiin uuden toiminnan myötä kutsua Lasaretinsaareksi.


title: Lasaretinsaari

text: Sairaalarakennuksena toimi aluksi maaherran entinen virkatalo, mutta vuonna 1841 aloitettiin uuden kivisen sairaalarakennuksen suunnitteleminen. Uusi sairaala valmistui 1849 ja vanhasta puurakennuksesta tehtiin sukupuolitautisairaala. Uuden käyttötarkoituksensa mukaan rakennusta alettiin kutsua Kuppalaksi. Kahden varsinaisen sairaalarakennuksen lisäksi sairaalalla oli käytössä Kilstupa-niminen saunatupa sekä muita pienempiä talousrakennuksia.


title: Lasaretinsaari

text: 1840-luvulla Suomen lääninsairaaloissa alettiin hoitaa mielisairaita. Jos sairaaloiden potilaat eivät lyhyiden noin kahden kuukauden hoitojaksojen aikana parantuneet, heidät lähetettiin Lapinlahden mielisairaalaan. Mielisairaiden hoitoa lääninsairaaloissa laajennettiin 1876. Lääninsairaalan alueelle rakennettiin uusi noin 20-paikkainen mielisairaiden vastaanottolaitos vuonna 1883, johon asti Oulussa mielisairaiden paikat sijaitsivat pienessä puurakennuksessa.


title: Lasaretinsaari

text: Tammikuussa 1896 lääninsairaalassa aloitettiin sairaanhoitajien koulutus. Hoitajatarkursseja järjestettiin vuoteen 1930 asti. Myös Oulun Diakonissakodissa koulutettiin sairaanhoitajia. Vuonna 1902 diakonissalaitoksen sairaanhoitajakurssin suorittaneet saivat yhtäläiset oikeudet kuin lääninsairaalaan kurssilaiset.


title: Lasaretinsaari

text: Tilanpuutteesta kärsinyttä sairaalaa laajennettiin 1920-luvun alkupuolella. Mielisairaiden vastaanottolaitokseen rakennettiin kolmas kerros ja alueelle rakennettiin uusi talousrakennus. Talousrakennuksen ylimpään kerrokseen saatiin tilat sairaanhoitajaksi opiskelevien asunnoille. Myös muihin rakennuksiin tehtiin korjaus- ja muutostöitä.


title: Lasaretinsaari

text: Lääninsairaalan lisälaajentaminen tuli ajankohtaiseksi jo seuraavalla vuosikymmenellä. Ensimmäisissä suunnitelmissa 1935 lääninsairaalan uudisrakennukset olisi sijoitettu Lasaretinsaareen, mutta sairaalan tontin pienuuden vuoksi päädyttiin etsimään sairaalan sijoituspaikkaa muualta. Vuonna 1937 Oulun kaupunki luovutti sairaalalle seitsemän hehtaaria maata Kontinkankaalta. Arkkitehti Uno Ullbergin suunnittelemaa sairaalaa alettiin rakentaa 1930-luvun lopulla ja Kontinkankaan lääninsairaala valmistui 1944.


title: Lasaretinsaari

text: Talvisodan aikana Lasaretinsaareen sijoitettiin osia Oulun sotasairaala 32:sta sekä suoraan sodanjohdon alaisena toiminut bakteriologinen laboratorio 3, joka toimi saaressa vuoden 1944 syksyyn asti. Sairaala kärsi pieniä vaurioita helmikuun 1940 pommituksissa. Välirauhan aikana sotasairaalan toiminta loppui ja sairaala muutettiin rauhanajan sotilassairaalaksi. Jatkosodan alettua Sotasairaala 32 perustettiin uudelleen. Helmikuussa 1944, jolloin Ouluakin pommitettiin raskaasti, sairaalan talousrakennukseen osunut palopommi sytytti alueella tulipalon, joka vaurioitti useita rakennuksia.


title: Lasaretinsaari

text: Rauhan tultua Lasaretinsaareen sijoitettiin Ensimmäisen Divisioonan sotilassairaala. Koko saari rakennuksineen annettiin Puolustusvoimien hallintaan vuoden 1945 lopulla. Ensimmäisen Divisioonan esikunta sijoittui entiseen talousrakennuksen yläkertaan 1947. 1950-luvun Puolustusvoimien organisaatiouudistuksessa sairaala sai uuden nimen Sotilassairaala 1 (SS 1). Pohjan sotilassairaalaksi nimi muutettiin maaliskuussa 1984 ja tuolla nimellä sairaala tunnettiin sen sulkemiseen saakka eli joulukuuhun 1999.


title: Lasaretinsaari

text: Rakennukset eivät olleet kokonaan sotilassairaalan käytössä. Vanhassa mielisairaiden vastaanottolaitoksen kaksi ensimmäistä kerrosta olivat kantahenkilökunnan asuntoina. Kruunupolttimon päärakennuksessa oli aliupseerien asuntoja ja tässä rakennuksessa asui 1950-luvulla presidentti Martti Ahtisaari, jonka isä oli sotilasteknikkona Oulussa. Polttimorakennus purettiin pysäköintialueen tieltä 1968. Sotilassairaalatoiminnan lisäksi Lasaretinsaaressa järjestettiin myös lääkintämiesten koulutusta vuoteen 1953 asti, jolloin lääkintämiesten koulutus siirrettiin Lääkintäkouluun Lahteen.


title: Lasaretinsaari

text: Saaren vanha rakennuskanta korjattiin vuosina 1999–2002 arkkitehtitoimisto Jorma Teppo Oy:n suunnitelmien mukaan. Merikosken kuntoutus- ja tutkimuskeskukselle myönnettiin Lasaretinsaaren rakennusten käyttötarkoituksen muutoksesta Oulun läänin rakennussuojelupalkinto, Viisikanta-palkinto, vuonna 2003. Alue läheisine puistoineen ja kalaportaineen voitti Vuoden ympäristörakenne -kilpailun vuonna 2005. Kuntoutus- ja tutkimuskeskuksen käyttöön valmistui 2002 rakennus, jossa sijaitsee muun muassa ravintola ja juhlasali sekä uima-altaat. Uudisrakennuksen on suunnitellut arkkitehtitoimisto Kari Harmainen.


title: Lasaretinsaari

text: Vanhin alueen säilyneistä rakennuksista on 1828 rakennettu Kilstupa. Rakennuksen nimi viittaa velkavankilaan , mutta kyseessä lienee väärinkäsitys, sillä velkavankila on sijainnut Oulun vankilan alueella. Sauna- ja leipomorakennuksena toiminutta Kilstupaa on jatkettu 1850-luvulla, jolloin talo jaettiin sauna- ja leipomopuoliin. Nykyisin rakennus toimii kirjasto- ja koulutustilana. Suomen ensimmäinen presidentti K. J. Ståhlberg on asunut talossa, mistä muistutuksena on talon seinään kiinnitetty muistolaatta. Muistolaatassa on teksti:


title: Lasaretinsaari

text: Viidellekymmenelle potilaalle mitoitettu kivinen sairaalarakennus, Lasaretti, on valmistunut 1849. Sairaalarakennusta laajennettiin 1901, jolloin laajennusosaan sijoitettiin muun muassa leikkaussali. Pohjan sotilassairaalana toiminutta rakennusta laajennettiin lisäsiivillä vuosina 1966–1969. Nykyisin rakennuksessa on toimisto-, kokous- ja ryhmätyötiloja.


title: Lasaretinsaari

text: Mielisairaiden vastaanottokeskus eli Volla sijaitsee maaherran puutarhan paikalla. Puolustusvoimien kantahenkilökunnan asuinrakennukseksi muutettua rakennusta alettiin kutsua Kapulaksi, koska suuri osa asukkaista oli sotilasarvoltaan kapteeneja. Punatiilisen rakennuksen suunnittelivat Yleisten rakennusten ylihallituksessa arkkitehdit Axel Hampus Dalström ja Georg Wilenius vuonna 1879 ja se valmistui 1883. Mielisairaalan siipiosat korotettiin kolmikerroksiseksi vuosien 1922–1923 arkkitehti E. A. Kranckin suunnittelemissa muutostöissä.


title: Lasaretinsaari

text: Arkkitehti E. A. Kranck suunnitteli myös lääninsairaalan kolmikerroksisen talousrakennuksen. Vuonna 1923 valmistuneessa punatiilirakennuksessa sijaitsi taloustilojen lisäksi myös muun muassa sairaanhoitaja-oppilaiden asunnot. Talousrakennus on tunnettu nimellä Esikunta.


title: Ylläs-halli

text: Ylläs-Halli on Helsingin Kivikkoon, Kehä I:n varteen, vuonna 2009 avattu ympärivuotinen talviurheilukeskus. Talviurheilukeskuksen kahdessa kerroksessa kulkee 1,1 kilometriä pitkä maisemoitu hiihtolatu, joka kiertelee aidon tuntuisessa Lapin ympäristössä. Hallista löytyy myös pieni luistelualue, kuntosali, pukuhuoneet, sauna, kahvila-ravintola, sekä urheiluvälinemyymälä. Talviurheilukeskus hyödyntää maalämpöä, aurinkoenergiaa ja tuulivoimaa. Ilman lämpötila sisällä on noin -4 celsiusastetta ympäri vuoden.


title: Ylläs-halli

text: HBL uutisoi 23. maaliskuuta 2011 Ylläs-hallin menneen konkurssiin. Uudet yrittäjät HopLop ja Kiviconstruction käynnistivät 7. lokakuuta 2011 Ylläs-Hallin hiihtopuolen uudestaan. 2. helmikuuta 2012 Ylläs-halli myytiin 3 miljoonalla eurolla pakkohuutokaupassa Helsingin kaupungille.


title: Esine (Italia)

text: Esine (Éden) on kunta Brescian maakunnassa, Lombardian provinssissa Italiassa, keskellä the Val Camonican laaksoa, noin 60 kilometriä Bresciasta pohjoiseen.


title: Esine (Italia)

text: Sen rajanaapureita ovat kunnat Berzo Inferiore, Bovegno, Cividate Camuno, Darfo Boario Terme, Gianico ja Piancogno.


title: Esine (Italia)

text: Esinen ystävyyskunnat:


title: Jukka Alho

text: Jukka Matti Alho (s. 10. joulukuuta 1952 Seinäjoki) on suomalainen yritysjohtaja. Hän oli Itellan konsernijohtaja vuosina 2000–2012, kunnes jäi eläkkeelle.


title: Jukka Alho

text: Alho valmistui ylioppilaaksi vuonna 1971 ja diplomi-insinööriksi vuonna 1976 Teknillisestä korkeakoulusta. Vuosina 1976–1981 hän työskenteli Televan ja Telefennon suunnitteluinsinöörinä ja projektipäällikkönä. Vuodet 1981–2000 hän oli Helsingin Puhelinyhdistyksen, myöhemmin Elisa Communications Oy:n järjestelmäinsinööri, osastopäällikkö, tekninen johtaja ja varatoimitusjohtaja. Vuonna 2000–2007 hän oli Suomen Posti Oyj:n toimitus- ja konsernijohtaja ja vuodesta 2007 Itellan konsernijohtaja.


title: Jukka Alho

text: Alholla on ollut useita luottamustehtäviä. Vuosina 2007–2009 hän oli Brysselissä toimivan International Postal Corporationin hallituksen jäsen. Hän on ollut Comptelin, Omnitelen, Finnet Interanationalin, Kirkkopalvelut oy:n ja Tieto- ja tekniikka-alan työntekijöiden (TIKLI) hallituksen puheenjohtaja sekä FiComin varapuheenjohtaja. Alho oli myös eläkevakuutusyhtiö Ilmarisen hallituksessa vuoden 2012 joulukuuhun.


title: Jukka Alho

text: Elokuusta 2012 elokuuhun 2014 Alho toimi Suomen Teollisuussijoitus Oy:n hallituksen puheenjohtajana.


title: IPSALO

text:
IPSALO ("Integrated Power Supply And Line Output") oli Saloran patentoima väritelevisioiden tehonsäästökytkentä, joka 1980 luvun alussa pudotti silloisten transitoritelevisioiden tehonkulutuksen lähes puoleen aiempaan verrattuna. IPSALO kytkennässä juovapääteaste ja virtalähde oli yhdistetty.
Pienentynyt tehonkulutus myös paransi väritelevision käyttömahdollisuuksia akkukäyttöisenä mökeillä ja asuntovaunuissa. Salora perusteli keksintöä myös komponenttien vähentyneen tehonkulutuksen vaikutuksella television eliniän pitenemiseen. Kytkennällä varustettuja, 1980-luvulla valmistettuja, noin 40 W kuluttavia kuvaputkitelevisioita olikin melko yleisessä käytössä aina analogisten televisiolähetysten päättymiseen saakka.


title: IPSALO

text: Salora 1G-sarjan kytkentäkaavio (pdf)


title: Cooper’s Hill Cheese-Rolling and Wake

text: The Cooper’s Hill Cheese-Rolling and Wake on vuosittain järjestettävä kilpailutapahtuma Brockworthin kylässä lähellä Gloucesterin kaupunkia Lounais-Englannissa. Kilpailu järjestetään Cooper’s Hill -nimisellä kukkulalla, jonka mukaan kilpailu on nimetty.


title: Cooper’s Hill Cheese-Rolling and Wake

text: Kilpailun ideana on, että kilpailijat juoksevat alas jyrkkää rinnettä kukkulan laelta vieritetyn juustokimpaleen perässä. Juustoa on mahdoton saada kiinni vauhdissa, joten ensimmäisenä alas maaliin ehinyt kilpailija voittaa sen.


title: Cooper’s Hill Cheese-Rolling and Wake

text: Tarkkaa tietoa on vaikea saada, mutta perinteen arvioidaan olevan vähintään 200 vuotta vanha. Kilpailua järjestettiin alun perin Brockworthin kylän sekä lähialueen asukkaiden kesken, mutta siitä on tullut vuosien mittaan yhä suositumpi ja nykyään siihen ottaa osaa ihmisiä eri puolilta maailmaa.


title: Cooper’s Hill Cheese-Rolling and Wake

text: Kilpailu jouduttiin perumaan vuonna 2010 turvallisuussyistä johtuen.


title: Cooper’s Hill Cheese-Rolling and Wake

text: Kilpailussa käytetään paikallista Double Gloucester -juustoa, jonka on toimittanut vuodesta 1988 lähtien paikallinen juustontekijä Diana Smart. Toisen maailmansodan aiheuttaman ruokasäännöstelyn vuoksi kilpailussa käytettiin vuodesta 1941 aina vuoteen 1954 asti puuvalmisteista tekojuustoa, jonka sisällä oli ontossa kohdassa pieni pala juustoa.


title: Cooper’s Hill Cheese-Rolling and Wake

text: Rinteen jyrkkyydestä ja kilpailijoiden nopeasta vauhdista johtuen kilpailussa sattuu usein eriasteisia loukkaantumisia, jotka vaihtelevat nyrjähtäneistä nilkoista murtuneisiin luihin ja tajuttomuuteen. Kilpailualueella on valmiudessa useita ambulansseja ja rinteen alapuolella odottaa vapaaehtoinen ensiapuryhmä.


title: Dieetit vaihtoon!

text: Dieetit vaihtoon! () on brittiläinen tositelevisiosarja. Ohjelman ideana on ottaa kaksi henkilöä, jotka ovat painoltaan ääripäitä (erittäin ylipainoinen ja erittäin alipainoinen) ja vaihtaa näiden dieettejä. Ohjelma alkoi brittiläisellä Channel 4-kanavalla 22. tammikuuta 2008. Suomessa ohjelman esittäminen alkoi Sub-kanavalla 22. toukokuuta 2010


title: Twelfth Street Rag

text: ”Twelfth Street Rag” on Euday L. Bowmanin säveltämä ragtime-kappale vuodelta 1914. Se oli useiden aikakauden ragtime-pianistien repertuaarissa ja yksi varhaisen jazzin suosituimmista kappaleista. Sen ovat levyttäneet lukuisat jazzartistit, mukaan lukien Louis Armstrong, Fats Waller, Bennie Moten, Duke Ellington, Count Basie ja Lester Young. Pee Wee Huntin Dixieland-versiosta vuodelta 1948 tuli yksi Capitol Recordsin siihen mennessä myydyimmistä äänitteistä.


title: Twelfth Street Rag

text: Alun perin pianoinstrumentaalina julkaistulle kappaleelle tunnetaan kolme eri sanoitusta. Alkuperäiset sanat kirjoitti Jack S. Sumner vuonna 1916. Vuonna 1929 Spencer Williams julkaisi oman, uuden sanoituksensa ja kolmannen version kirjoitti Andy Razaf vuonna 1942.


title: Gunung Mulun kansallispuisto

text: Gunung Mulun kansallispuisto on 582 km² laajuinen kansallispuisto Borneon saarella, Malesian Sarawakin osavaltiossa. Puiston alueella on maailman tutkituimpia karstimaita ja lukuisia luolia. Puistossa on tunnistettu kaikkiaan 17 kasvillisuusvyöhykettä ja 3 500 putkilokasvilajia. Gunung Mulun palmulajisto on poikkeuksellinen rikas, alueelta on tunnistettu 109 palmulajia. Kansallispuisto liitettiin maailmanperintöluetteloon vuonna 2000.


title: Kuubankultatikka

text: Kuubankultatikka ("Colaptes fernandinae") on Kuubassa elävä uhanalainen tikkalaji.


title: Kuubankultatikka

text: Kuubankultatikan pituus on noin 30 senttiä. Laji on väritykseltään hyvin voimakasraitainen. Selkäpuoli ja siivet ovat ruskeanmustat, keltaisten ristikkokuvioiden kirjomat. Vatsapuolella on enemmän keltaista, eivätkä ruskeanmustat kuviot ole yhtä tiheässä kuin selkäpuolella. Päälaki on kanelinvärinen, mutta korvien ympäristö on kellertävämpi. Koirailla on poskien kohdalla selvä musta juova, kun taas naaraiden poskissa on runsaasti valkoista täplitystä. Nokka on pitkä, kapea ja käyrä.


title: Kuubankultatikka

text: Kuubankultatikka on Kuuban endeeminen laji. Se ei koskaan ole ollut runsaslukuinen, mutta oli aiemmin saarella laajalle levinnyt. Nykyään lajin levinneisyys on sirpaleinen. Lajin kanta on mahdollisesti vain alle 900 yksilöä. Suurin kanta on Zapatasuolla Matanzasin maakunnassa, jossa arvioitiin vuonna 2007 elävän 250–300 paria.


title: Kuubankultatikka

text: Kuubankultatikan suosimia elinympäristöjä ovat avoimet metsät ja palmuja pasvavat laidunalueet. Lajia tavataan myös tiheämmistä metsistä ja soilta.


title: Kuubankultatikka

text: Kuubankultatikka etsii ruokansa usein maasta. Sen ravintoa ovat muurahaiset, toukat ja muut hyönteiset sekä madot ja siemenet. Kuubankultatikat ovat pääosin yksineläjiä ja liikkuvat lajikumppanien seurassa vain pesimäaikaan. Ne pesivät joskus löyhissä yhdyskunnissa, mutta eivät ole sosiaalisia toisiaan kohtaan, vaan lintujen väliset aggressiot ovat tavallisia. Soidinaika on joulu-tammikuussa ja pari alkaa rakentaa pesää helmi-maaliskuussa. Pesä rakennetaan aina kuolleeseen tai elävään palmuun, usein "Palma cana" -palmuun. Pesintä ajoittuu maalis-heinäkuulle. Pesyeeseen kuuluu 3–5 munaa, joita vanhemmat hautovat noin 18 vuorokauden ajan. Poikaset lähtevät pesäkolosta noin 22 vuorokauden ikäisinä.


title: Kuubankultatikka

text: Kuubankultatikka luokitellaan vaarantuneeksi lajiksi. Kannat ovat sirpaleisia, pieniä ja taantuvia. Vielä vuonna 1998 arvioitiin, että Zapatasuolla elää 300–400 paria, mutta 2007 niitä arvioitiin olevan enää 250–300. Bermejan alueella arvioitiin 1990-luvun alussa elävän 60–80 paria, mutta 2007 enää 14–18 paria. Elinympäristöjen muuttaminen maatalousalueiksi ja hakkuut ovat lajille vakava uhka. Kuubankultatikka pesii usein samassa puussa kuin kuubanamatsonit, joiden poikasia ihmiset usein pyytävät. Saadakseen poikaset he kaatavat puun ja tuhoavat samalla myös kuubankultatikkojen poikueen. Linnuilta häviää samalla pesäpuu. Arvokkaita pesäpuita tuhoavat myös hurrikaanit sekä tikanmunia ja poikasia syövät ihmiset. Myös kuubanraitatikan tiedetään saalistavan lajin poikasia.


title: Yliopistonkatu (Jyväskylä)

text: Yliopistonkatu on katu Jyväskylän ruutukaava-alueella. Kadun länsipäässä on taloja vain eteläpuolella ja pohjoispuolella sijaitsee Harju. Itäpäässä on taloja myös pohjoispuolella, muiden muassa Jyväskylän Lyseon lukio. Yliopistonkadun aiempia nimiä ovat olleet Stakettikatu, Harjukatu, Opistokatu ja Jyväskylänkatu. Nykyinen nimi kadulla on ollut 1960-luvulta lähtien, jolloin Jyväskylän kasvatusopillinen korkeakoulu laajeni Jyväskylän yliopistoksi vuonna 1966.


title: Donald Barthelme

text:
Donald Barthelme (7. huhtikuuta 1931 – 23. heinäkuuta 1989) oli yhdysvaltalainen kirjailija, joka tunnettiin leikkisästä ja postmodernista tyylistään.
Hän työskenteli myös toimittajana Houston Postille, Houstonin taidemuseon johtajana (1961–1962) ja professorina lukuisissa yliopistoissa.


title: Donald Barthelme

text: Barthelme syntyi Philadelphiassa vuonna 1931. Kaksi vuotta syntymän jälkeen hänen perheensä muutti Texasiin, jossa hänen isästään tuli arkkitehti Houstonin yliopistossa, jossa Barthelme myöhemmin opiskeli journalistiikkaa. Vuonna 1951 hän kirjoitti ensimmäiset artikkelinsa Houston Postille. Barthelme vedettiin Korean sotaan vuonna 1953. Hän kirjoitti tuolloin armeijan sanomalehteen ennen kuin palasi Amerikkaan. Paluun jälkeen hän jatkoi opiskeluaan Houstonissa, mutta vaihtoi filosofiaan. Vaikka hän jatkui opiskelua vuoteen 1957, hän ei koskaan saanut niitä valmiiksi. Hän vietti suuren osan vapaa-ajastaan Houstonin ”mustissa” jazz klubeissa, kuuntelemassa Lionel Hamptonia ja Peck Kellyä, jotka vaikuttivat hänen myöhempää kirjoittamiseen.


title: Donald Barthelme

text:
Barthelmen suhde isäänsä oli vaikea. Myöhempinä vuosina heillä oli väittelyitä Barthhelmen töistä. Hänen itsenäisyytensä näytää myös että hän ei seurannut perheen roomalais-katolista näkemystä. Hän oli paljon lähempänä äitiään ja hänen ajatuksiaan.
Barthelme opetti välillä Bostonin ja Buffalon (SUNY) yliopistoissa sekä New Yorkin kaupunginyliopistossa (CUNY), jossa hän toimi vierailevana professorina vuosina 1974–1975.


title: Donald Barthelme

text: Hän oli naimisissa kolme kertaa. Hänen toinen vaimo, Helen Barthelme, kirjoitti elämäkerran nimeltään Donald Barthelme: Mahtavan äänen perusta, vuonna 2001. Hän sai tyttären, Annen, kolmannen vaimonsa, tanskalaisen Birgitin, kanssa, jonka kanssa Bathelme oli kuolemaansa saakka. Hän kuoli kurkkusyöpään. Hänen veljet, Frederick (s. 1943) ja Steven (s. 1947) ovat myös arvostettuja kirjailijoita ja opettajia Etelä-Mississippin yliopistossa.


title: Donald Barthelme

text: Vuonna 1961 Barthelmesta tuli Houstonin taidemuseon johtaja, ja hän julkaisi ensimmäisen novellinsa. Hänen The New Yorker -lehdessä julkaistu, “L’Lapse”, parodia Michelangelo Antonionin elokuvasta L’Eclisse ("Kuumetta"), seurasi vuonna 1963. The New Yorker julkaisi muitakin hänen novellejaan. Barthelme jatkoi hänen menestystään novellimuodossa.


title: Donald Barthelme

text: Barthelmen novellit ovat usein hyvin kompakteja ja usein mieluiten keskittyvät tiettyyn tapahtumaan kuin kokonaiseen kertomukseen. Aluksi nämä tarinat sisälsivät oivallisia hetkiä, mutta myöhemmin tarinat eivät olleet tietoisesti filosofisia tai symbolisia.


title: Donald Barthelme

text: Barthelmen legaatti opettajana elää Houstonin yliopistolla. Hänet tunnettiin herkkänä ja luovana ohjaajana nuorille kirjailijoille.


title: Darkly, Darkly, Venus Aversa

text: Darkly, Darkly, Venus Aversa on Cradle of Filthin vuonna 2010 julkaistu yhdeksäs täyspitkäksi luokiteltava studioalbumi. Se on konseptialbumi, jonka tarina sijoittuu demoni Lilithin ympärille. Albumi julkaistiin 1. marraskuuta 2010.


title: Jim Martin

text: James Blanco ”Jim” Martin (s. 21. heinäkuuta 1961 Oakland, Kalifornia) on yhdysvaltalainen kitaristi, joka tunnetaan Faith No More -yhtyeen kitaristina vuosilta 1983–1993. Martinin tavaramerkiksi muodostuivat isot punasankaiset silmälasit, tuuhea parta ja erikoinen hiustyyli. Hänet tunnetaan myös nimellä Big Jim Martin.


title: Jim Martin

text: Martin liittyi Faith No Moreen pari vuotta sen perustamisen jälkeen vuonna 1983 ja oli mukana muun muassa läpimurtoalbumilla "The Real Thing". Vuoden 1993 "Angel Dust" -albumin jälkeen Martinin ja muiden jäsenten, etenkin laulaja Mike Pattonin välit alkoivat kiristyä musiikillisten erimielisyyksien vuoksi. Tämä oli ironista, sillä juuri Martin oli löytänyt Pattonin yhtyeeseen. Metallikitaristina Martin ei ollut tyytyväinen albumin enemmän vokaaleihin ja koskettimiin keskittyvästä tuotannosta ja koki kitaroiden ja myös oman panoksensa jäävän taka-alalle. Martin erotettiin lopulta marraskuussa 1993. Yhtyeen tuottaja Mark Wallace on myöhemmin maininnut, että Martinin isän kuolema vaikutti myös hänen lähtöönsä yhtyeestä Yhtye jatkoi vuoteen 1998 asti ja Martinin tilalla nähtiin kitaristit Trey Spruance (1993–1994), Dean Menta (1994–1996) ja Jon Hudson (1996–1998).


title: Jim Martin

text: Kun yhtye kasattiin uudelleen vuonna 2009, ilmoitettiin että huhuista huolimatta Martin ei ole mukana ja kokoonpanona on yhtyeen edellinen kokoonpano (kitaristina Hudson). Tosin Sirius XM -radion DJ:n mukaan Patton on kertonut, että Martinia pyydettiin mukaan yhtyeen San Franciscon keikoille, mistä hän kieltäytyi.


title: Jim Martin

text: 1980-luvun alussa Martin oli mukana Vicious Hatred -nimisessä thrash metal -yhtyeessä. Hänellä ja Metallican basistilla Cliff Burtonilla oli myös Spastik Children -niminen jami-yhtye. Burton oli Martinin lapsuudenaikainen ystävä. Burton, Martin ja Faith No Moren tuleva rumpali Mike Bordin olivat myös jäseninä EZ-Street-yhtyeessä vuosina 1979–1982.


title: Jim Martin

text: Martinin Faith No Moren jälkeisiä yhtyeitä ovat olleet muun muassa Voodoocult, The Behemoth ja Fang. Hän on julkaissut yhden sooloalbumin, "Milk and Blood" vuonna 1996. Hän on myös vieraillut muun muassa Metallican, Primuksen ja Echobrainin albumeilla. Martinilla oli myös pieni rooli elokuvassa "Billin ja Tedin maailma" vuonna 1991.


title: Jim Martin

text: Nykyään Martin asuu Castro Valleyssa Kaliforniassa vaimon ja kahden lapsen kanssa ja hän on keskittynyt maanviljelyyn.


title: San Giorgio in Bosco

text: San Giorgio in Bosco on kunta Koillis-Italiassa Veneton alueella Padovan maakunnassa. Kunta sijaitsee noin 20 kilometriä Padovasta luoteeseen. Kunnassa asuu runsaat 6 000 ihmistä. Sen pinta-ala on 28,09 km. Väestötiheys on 223 asukasta/km (2015).


title: San Giorgio in Bosco

text: San Giorgio in Boscon kunnan keskus on samanniminen kylä. Kuntaan kuuluu lisäksi seuraavat kylät: Lobia, Paviola, Sant'Anna Morosina.


title: San Giorgio in Bosco

text: San Giorgio in Boscon naapurikunnat ovat Campo San Martino, Cittadella, Fontaniva, Grantorto, Piazzola sul Brenta, Tombolo, Villa del Conte.


title: The Master

text: The Master tarkoittaa seuraavia asioita:


title: Transparency International

text: Transparency International (TI) on vuonna 1993 perustettu kansainvälinen kansalaisjärjestö, joka tarkkailee korruptiota ja julkaisee vuosittain korruptioindeksin ("Corruption Perceptions Index"). Järjestön päämaja on Berliinissä Saksassa ja sillä on paikallisyhdistyksiä yli 100 maassa. Se on poliittisesti ja uskonnollisesti sitoutumaton.


title: Transparency International

text:
Järjestön Suomen osasto perustettiin lokakuussa 2003.
20 parasta maata, joiden sijoittui alhaisimmin havaitut korruptiotasot, olivat (huomaa asteikolla 10-1):
20 alhaalta mitattua maata, joilla sijoittui korkeimmat havaitut korruptiotasot, olivat seuraavat:
20 parasta maata, joiden sijoittui alhaisimmin havaitut korruptiotasot, oli (huomaa asteikolla 10 alle 1):
20 alhaalta mitattua maata, joilla sijoittui korkeimmat havaitut korruptiotasot, olivat seuraavat:


title: Gerald Diduck

text: Gerald Diduck (s. 6. huhtikuuta 1965 Edmonton, Alberta, Kanada) on uransa lopettanut kanadalainen jääkiekkoilija, pelipaikaltaan puolustaja. New York Islanders varasi Diduckin ensimmäisellä kierroksella varausnumerolla 16. Diduck edusti NHL-urallaan peräti kahdeksaa eri seuraa.


title: Gerald Diduck

text: Diduck teki NHL-debyyttinsä kaudella 1984-1985 hänet varanneessa Islandersissa. Diduck pelasi kausina 1984-2001 932 ottelua NHL:n runkosarjassa tehopisteillä 56+156=212 ja istui jäähyllä 1612 minuuttia.


title: Gerald Diduck

text: Ennen NHL-uraansa Diduck edusti WHL:n Lethbridge Broncosia ja CHL:n Indianapolis Checkersia. Harris • Potvin • Gillies • Price • McKendry • Bossy • Tambellini • D. Sutter • B. Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff • Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O'Marra • Okposo • Bailey


title: Matemaattinen fysiikka

text: Matemaattinen fysiikka on tutkimusala, jossa sovelletaan matemaattista lähestymistapaa tai matemaattisia menetelmiä, esimerkiksi matemaattista analyysia fysiikan ongelmiin.


title: Matemaattinen fysiikka

text: Matemaattisen fysiikan perustajana pidetään Isaac Newtonia (1642–1727) , jonka työt mekaniikassa ja optiikassa panivat alulle matemaattisen fysiikan kehityksen. Newton julkaisi vuonna 1687 latinankielisen kirjan nimeltä "Philosophiae Naturalis Principia Mathematica", jonka ensimmäinen osa käsittelee Newtonin kolmea lakia ja kappaleiden liikettä tyhjiössä painovoiman vetäessä kappaleita puoleensa painovoimalain mukaisesti. Kirjan toisessa osassa Newton paneutuu kappaleiden liikkeisiin liikettä vastustavassa väliaineessa. Tämä toinen osa on "Principian" osista vähiten tunnettu. Kirjan kolmas osa käsittelee Newtonin lakien sovellutuksia taivaanmekaniikkaan muun muassa vuorovesi-ilmiöön ja Kuun liikkeisiin taivaalla. Newton julkaisi myös vuonna 1704 – tällä kertaa englanniksi – teoksen "Opticks", jossa hän esittelee valon hiukkasteoriansa ja kokeellisia tutkimuksiaan vastaavat tuloksensa muun muassa valon taipumisilmiöstä.


title: Rahoitusmatematiikka

text: Rahoitusmatematiikka tai finanssimatematiikka on sovelletun matematiikan tutkimusalue, joka tutkii rahoitusmarkkinoita. Rahoitusmatematiikko työskentelee esimerkiksi analyytikkona rahoitus- ja vakuutusyhtiössä.


title: William S. Hart

text: William Surray Hart (6. joulukuuta 1864 Newburgh, New York – 23. kesäkuuta 1946 Newhall, Kalifornia) oli yhdysvaltalainen näyttelijä, elokuvaohjaaja ja -tuottaja. Hän aloitti teatterinäyttelijänä ja näytteli muun muassa Messalaa "Ben-Hurin" alkuperäisessä Broadway-tuotannossa. Hart siirtyi Hollywoodiin 1914 ja erikoistui siellä näyttelemään lännenelokuvissa. Hän näytteli muun muassa vuoden 1914 elokuvassa "The Bargain", joka oli ensimmäinen täyspitkä lännenelokuva. Hartista tuli yksi aikakauden suosituimmista miesnäyttelijöistä ja hänen alkuvaiheessa saamansa 75 dollarin viikkopalkka nousi nopeasti 10 000 dollariin. Lisäksi Hart toimi itsenäisenä elokuvatuottajana yhteistyössä Famous Players-Lasky -studion kanssa, ja ansaitsi tuottamillaan elokuvilla yli neljä miljoona dollaria. Hartin suosio kääntyi laskuun 1920-luvun alussa, johtuen yleisön muuttuneesta elokuvamausta ja osittain myös Hartiin kohdistuneista perättömistä syytöksistä aviottomasta lapsesta, jotka johtivat hänen avioeroonsa.


title: William S. Hart

text: Hart lopetti näyttelemisen vuonna 1925. Vuonna 1929 Hart kirjoitti omaelämäkerran "My Life — East and West", jonka lisäksi hän kirjoitti muutamia lännenromaaneja. Hän on saanut tähden Hollywood Walk of Famelle.


title: Rock Police

text: Rock Police on suomalaisen Lordi-yhtyeen promosingle. Sitä on tehty mm. DJ-käyttöön. Se on toinen single levyltä "Babez for Breakfast". Mr. Lordi kertoo Rock Police -kappaleesta:


title: Skeena

text: Jasper-Prince Rupert juna (tunnetaan yleisesti nimellä: Skeena) on kanadalaisen matkustajajunayhtiö VIA Rail Canadan operoima Jasperin ja Prince Rupertin välillä liikennöivä intercityjunavuoro.


title: Skeena

text: Junavuoro kulkee kolmesti viikossa molempiin suuntiin. Reitti kulkee Kalliovuorilla sijaitsevasta Jasperista Prince Georgen kaupunkiin, jossa se pysähtyy yön ajaksi, ja jatkaa matkaa seuraavana aamuna Tyynenmeren rannalla sijaitsevaan Prince Rupertiin. Radan omistaa Canadian National Railway, ja se seuraa suurimmalta osaltaan Yellowhead Highway -tietä. Aikataulut on mukautettu vaihtoyhteyteen Jasperissa, mantereen halki kulkevan The Canadian -junan kanssa.


title: Skeena

text: Junassa on on kaksi matkustajaluokkaa.


title: Skeena

text: Turistiluokan (Economy class) vaunut ovat ruostumattomasta teräksestä valmistettuja yksikerroksisia matkustajavaunuja, joissa matkustaja voivat ostaa juomia ja kevyttä purtavaa tarjoilukärrystä. Sesonkiajan ulkopuolella, syyskuun puolestavälistä toukokuun loppuun turistiluokan matkustajilla on pääsy näköalavaunuun, jossa on koko korin ympäri kaartuvat ikkunat. Vuoteen 2009 saakka luokkaa kutsuttiin "Comfort Class" -nimellä.


title: Skeena

text: Matkailijaluokan (Touring class) vaunut ovat ruostumattomasta teräksestä valmistettuja kaksikerroksisia näköalavaunuja. Vaunujen alakerrassa on ravintola ja yläkerrassa korin ympäri kaartuvat ikkunat. Lippujen hintaan sisältyy kolme ateriaa (kylmä) päivässä juomineen, mukaan lukien alkoholijuomat. Vuoteen 2009 saakka luokkaa kutsuttiin "Totem Class" -nimellä ja sisälsi lämpimän päivällisen ja illallisen.


title: Eero Saari (poliitikko)

text: Eero Teodor Saari (15. elokuuta 1907 Alavus – 29. toukokuuta 1955 Alavus) oli suomalainen poliitikko. Hänen puolueensa oli Maalaisliitto.


title: Eero Saari (poliitikko)

text: Saari valittiin kansanedustajaksi kaksissa vaaleissa, 1951 ja 1954, Vaasan läänin itäisestä vaalipiiristä. Hän toimi eduskunnassa vajaan neljän vuoden ajan, heinäkuusta 1951 toukokuuhun 1955, ja oli jäsenenä lakivaliokunnassa sekä laki- ja talousvaliokunnassa. Hän oli myös Yleisradion hallintoneuvoston jäsen. Hän kuoli kesken toisen kansanedustajakautensa, 47-vuotiaana, ja hänen tilalleen eduskuntaan tuli Eino Uusitalo. Paitsi kansanedustajana, Saari toimi poliittisella urallaan myös kunnanvaltuuston jäsenenä ja puheenjohtajana synnyinkunnassaan Alavudella.


title: Eero Saari (poliitikko)

text: Saaren vanhemmat olivat maanviljelijä Matti Saari ja Alma Aliina Ojanperä. Hän toimi itsekin maanviljelijänä, vuodesta 1936 Alavudella, ja työskenteli lisäksi Alavuden palovakuutusyhdistyksen toimitusjohtajana vuodesta 1941. Saaren politiikan ulkopuolisiin luottamustehtäviin kuuluivat muun muassa Alavuden seudun peruna oy:n hallintoneuvoston puheenjohtajuus sekä Jälleenvakuutusyhtiö Vakavan johtokunnan ja Etelä-Pohjanmaan maakuntaliiton hallituksen jäsenyys.


title: Eero Saari (poliitikko)

text: Saaren puoliso oli Sanelma Briita Asiala, jonka kanssa hän avioitui vuonna 1934.


title: Gulen

text: Gulen on kunta Sognin ja Fjordanen läänissä Norjassa. Se sijaitsee Sognevuonon etelärannalla. Gulenin kuntaan kuuluu noin 1500 saarta, joista suurin on Sandøya. Kunnassa sijaitsee 220 metrin syvyinen Dingevatnetin järvi. Tammikuussa 2013 tehdyn väestönlaskennan mukaan kunnassa oli 2 305 asukasta.


title: Gulen

text: Gulenin kunnan keskusta on Eivindvik. Gulenissa sijaitsee noin tuhat vuotta vanhan Gulatingetin käräjäpaikan muistomerkki. Kunnan virallinen kieli on uusnorja.


title: Risto A. Väisänen

text: Professori Risto A. Väisänen (s. 1940) on suomalainen lintutieteilijä.


title: Risto A. Väisänen

text: Väisänen on lähtöisin Rovaniemeltä ja on oppiarvoltaan filosofian tohtori. Hän aloitti opintonsa Oulun yliopistossa, ja teki gradunsa Simon suolinnustosta. Hänen väitöksensä Helsingin yliopistossa vuonna 1979 käsitteli tyllin evoluutiota. Hän on työskennellyt Helsingin yliopistossa ensin tutkijana ja opettajana, ja vuodesta 1984 alkaen yli-intedenttinä. Vuonna 2002 hänet nimitettiin museon selkärankaisosaston johtajaksi, josta virasta hän jäi eläkkeelle vuoden 2008 lopulla. Eläkkeellä ollessaankin Väisänen jatkaa edelleen tutkimustyötä.


title: Risto A. Väisänen

text: Väisänen on perehtynyt linnuston muutosten seurantaan, erityisesti pesimälinnuston runsauden ja levinneisyyden pitkäaikaismuutosten seurantaan. Hän on tutkinut myös lintuyhteisöjen rakennetta, ja miten ympäristömuutoksia ja niiden vaikutuksia voidaan tutkia lintujen avulla. Väisänen on järjestänyt ja kehittänyt muun muassa talvilintulaskentoja, pesimälinnuston linjalaskenta- ja pistelaskentamenetelmiä, saariston pesimälinnuston laskentaa, vesilintulaskentaa ja pesäkorttiaineistoa. Iin Krunnien saariryhmän linnustoa Väisänen tutki 1960–1970-luvuilla.


title: Risto A. Väisänen

text: Väisänen on toiminut BirdLife Suomen nimistötoimikunnan puheenjohtajana. Hän on toiminut Suomen Biologian Seura Vanamon sihteerinä 1979–1981.


title: Risto A. Väisänen

text: Väisänen on ollut julkaisemassa kymmeniä lintutieteellisiä artikkeleita sekä kotimaisissa että ulkomaisissa tieteellisissä sarjoissa. Vuonna 1998 hän kirjoitti, yhdessä Esa Lammin ja Pertti Koskimiehen kanssa, suurteoksen Suomen pesimälinnuston muutoksista (Muuttuva pesimälinnusto, Otava, ISBN 951-1-12663-6).


title: Roger Casement

text: Roger Casement (1. syyskuuta 1864 Dublin – 3. elokuuta 1916 Lontoo, Britannia) oli irlantilainen patriootti, runoilija, vallankumouksellinen ja nationalisti sekä brittiläinen diplomaatti.


title: Roger Casement

text: Casement sai konsulin viran jo nuorena, ja hän työskenteli useissa viroissa Afrikassa ja Etelä-Amerikassa. Työskennellessään Britannian konsulina Kongossa Casement matkusteli useita kuukausia maassa dokumentoiden Leopold II:n hallitsemassa Kongossa toimeenpantuja väkivaltaisuuksia. Casement auttoi vuonna 1904 Edmund Morelia perustamaan järjestöä Congo Reform Association.


title: Roger Casement

text: Casement nimitettiin vuonna 1910 pääkonsuliksi Rio de Janeiroon. Siellä hän teki muun muassa useita selvityksiä, jotka koskivat Anglo-Peruvian Amazon co:n toimia intiaanien kohtelussa kumiplantaaseilla. Selvitykset julkaistiin 1912 ”sinisenä kirjana”.


title: Roger Casement

text: Casement palkittiin ansioistaan, mutta hän erosi tehtävistään yllättäen ja liittyi Sinn Féinin radikaaliin siipeen. Vuonna 1913 hän julisti lehtiartikkelissa, että sota Englannin ja Saksan välillä oli väistämätön ja että Irlannin pitäisi käyttää tilaisuutta hyväkseen ja itsenäistyä. Sodan puhjetessa hän oli Yhdysvalloissa ja yritti toiminnallaan siellä saada aikaan Saksan, Yhdysvaltojen ja Irlannin välisen liiton. Hän ei saanut ajatuksilleen tukea, ja hänen kirjoituksensa takavarikoitiin propagandana. Casement matkusti siksi Norjan kautta Saksaan, jossa hän innosti irlantilaisia vankeja mukaan sotajoukkoon, joka siirrettäisiin Irlantiin tukemaan kapinaa.


title: Roger Casement

text: Samaan aikaan Irlannissa oli vastarinta Britanniaa kohtaan vahvistunut, ja sovittiin kapinasta pääsiäisenä 1916, jolloin Casement toisi saarelle höyrylaivalla aseita ja ammuksia. Hän lähti Irlantiin saksalaisella sukellusveneellä, jonka jäljessä tuli sotamateriaalilla lastattu höyryalus. Britit olivat kuitenkin siepanneet sähkeen, ja alus räjäytettiin. Casement onnistui pääsemään maihin ja yritti nyt estää kapinan puhkeamisen, mutta britit vangitsivat hänet 24. huhtikuuta 1916. Hänet hirtettiin 3. elokuuta 1916 Lontoossa Pentonvillen vankilassa. Irlantilaisten pääsisäiskapina aloitettiin Patrick Pearsen ja James Connollyn johtamana, mutta siihen osallistuneet 2 000 kapinallista joutuivat antautumaan viikon kuluessa, eivätkä he saaneet mainittavampaa apua Saksalta.


title: Roger Casement

text: Irlantilaiset nationalistit pitivät Casementia marttyyrina, ja hänen vangitsemispaikastaan tuli pyhiinvaelluspaikka.


title: Latvala

text: Latvala on suomalainen sukunimi, joka on muun muassa seuraavilla henkilöillä:


title: Tony Sheridan

text: Tony Sheridan (s. Anthony Esmond Sheridan McGinnity 21. toukokuuta 1940 Norwich, Norfolk, Englanti – 16. helmikuuta 2013 Hampuri, Saksa) oli englantilainen rock and roll –laulaja-lauluntekijä ja kitaristi. Hänet tunnetaan parhaiten yhteistyöstään alkuaikojen The Beatles –yhtyeen kanssa (vaikkakin yhtye Sheridanin kanssa levyttäessään käytti nimeä "The Beat Brothers").


title: Keller

text: Keller on seuraavien henkilöiden sukunimi:


title: Telluurio

text: Telluurio on vanha opetusväline, jolla havainnollistetaan Maan ja Kuun liikettä Auringon ja toistensa ympäri, ja täten päivän ja yön sekä vuodenaikojen vaihtelua ynnä auringon- ja kuunpimennyksiä. Aurinkona on valonlähde, jota kiertävät varren päässä olevat Maan ja Kuun mallit.


title: Lodjaus

text: Lodjaus (letterboxing) on harrastus, jossa etsitään maastoon tai muuten kiinnostavaan paikkaan piilotettuja rasioita eli "lodjuja". Lodjun piilottaja ilmoittaa lodjun paikan johtolankana, joka on puettu vaikkapa arvoituksen muotoon ja se julkaistaan lodjaussivustolla. Myös muunlaisia listauksia löytyy ajalta ennen internetiä. Johtolanka voi olla myös suorasanainen, jolloin lodjun sijainti voi myös olla löydettävissä helposti vaikka ilmoitetusta karttasijainnista. Myös kompassin käyttö ja esim. puulajituntemus on yleisesti hyödynnettyä johtolangoissa. Joitan lodjuja on mahdollista löytää valokuvien perusteella ja jotkut yölodjut rakentuvat heijastinpolkujen varaan. Pelkät gps-koordinaatit eivät kuitenkaan riitä lodjuun (ks. geokätköily).


title: Lodjaus

text: Peruslodjun eli letterboksin sisältönä on vieraskirja ja leimasin. Käsin kaiverrettuja leimoja arvostetaan harrastajien keskuudessa erityisesti. Lodjussa ei kuulu olla mitään ylimääräistä tavaraa, kuten esim. geokätköissä tai erilaisten muiden aarteenetsintäpelien rasioissa. Lodjun etsijällä on oma henkilökohtainen leimasin, mustetyyny, kynä ja muistokirja. Kun lodju löytyy, hän leimaa käyntinsä omaleimallaan lodjun vieraskirjaan sekä kirjoittaa erikseen nimimerkkinsä eli "polkunimensä", usein myös paikkakunnan ja ulkomailla ollessaan kotimaansa. Jotkut tapaavat myös kirjoittaa löytö-/istutus-/vaihtotilastonsa sen hetkisen tilanteen. Lodjussa olevalla leimasimella lodjaaja tallentaa käyntinsä omaan muistokirjaansa. Sekä lodjun että lodjaajan muistokirjan merkinnät voivat olla moninaisia ja monisanaisia, riippuen kävijästä ja vaikkapa lodjausmatkalla sattuneista jollain tavalla merkittävistä tapahtumista.


title: Lodjaus

text: Peruslodjujen lisäksi on olemassa virtuaalisia lodjuja, liftareita, keräilykortteja ja postitse löydettäviä letterbokseja. Myös väliaikaisia, vain tietyn ajan löydettävissä olevia lodjuja ja perimätietona harrastajalta toiselle kulkevia lodjuja sekä henkilökohtaisia lodjuja on olemassa. Lodjaajat järjestävät ja osallistuvat erilaisiin tapahtumiin: erityisen suosittuja ovat olleet kansainvälinen letterboxinistutuspäivä (PAL) ja uusimmat tulokkaat uudelleenistutuspäivä (RE-PLANT) sekä "Plant a Gnome" eli tontunistutuspäivä.


title: Lodjaus

text: Lodjausta ja geokätköilyä ei pidä sekoittaa toisiinsa, vaikka on olemassa letterbokseja muistuttavia hybridikätköjä. Ne ovat kuitenkin nimenomaan geokätköjä ja niistä puuttuu usein letterboksille pakollinen leimasin. Geokätköjen tarkastuksen tekee vapaaehtoinen kätkötarkastaja, ei lodjaaja. Näin ollen myös letterbox-hybridien lodjattavuus, eli johtolangan seuraaminen ilman gps-laitetta tai reaaliaikaista internet-yhteyttä on usein vaikeaa tai jopa käytännössä mahdotonta. Myös maastollisesti vaarallisia ja siten perinteisten lodjaussääntöjen vastaisia hybridejä julkaistaan.


title: Lodjaus

text: Lodjaus ei ole suosittua samassa mittakaavassa kuin geokätköily, ja on hyvin tavallista että usein useamman kilometrin metsäretkeä edellyttävää letterboksia ei löydetä vuosiin sen istuttamisen jälkeen. Esimerkkinä kotimainen partiolodju Suomessa oli löytämättä 2,5 vuotta ja Amerikkalaisten harrastajien istuttama 4,5 vuotta ennen ensilöytöjä.


title: Lodjaus

text: Ensimmäiset lodjut piilotettiin vuonna 1854 Dartmooriin Englantiin. James Perrott piilotti käyntikorttinsa sisältävän tölkin syrjäiselle paikalle Cranmere Pooliin, Dartmoorin nummelle (Arthur Conan Doylen "Baskervillen koiran" tapahtumaseudulle). Perrott toimi alueella oppaana ja kannusti asiakkaitaan jättämään korttinsa myös purkkiin. Ajan myötä vierailijat alkoivat jättää omalla osoitteellaan varustettuja kortteja ja kirjeitä laatikkoon toivoen seuraavan vierailijan postittavan ne takaisin kirjoittajalle. Tästä juontaa harrastuksen englanninkielinen nimi, "letterboxing" ("letterbox"=postilaatikko). Tämä tapa loppui ajan myötä ja korvautui nykyiseen leimasin- ja vieraskirjakäytäntöön. 1980-luvulla harrastus kasvoi nopeasti Britanniassa, ja 1990-luvulla harrastus valloitti Yhdysvallat.


title: Lodjaus

text: Partiolaiset yrittivät yhdessä metsähallituksen kanssa juurruttaa lajia Suomeen 2000-luvun alussa, mutta harrastus leimautui pitkäksi aikaa nimenomaan partiolaisten harrastukseksi. Partiolaisuus taas koetaan poliittisesti ja uskonnollisesti sitoutuneeksi liikkeeksi ja sitä vältellään. Nykyisin partiolaisten lodjaussivusto julkaisee lähinnä geokätköhybridejä, mutta myös ihan tavallisia geokätköjä, eikä sitä siten voi enää pitää lodjaussivustona. Suurin osa sivustolle listatuista lodjuista ovat myös käytännössä vanhentuneita, eivätkä ne ole olleet enää vuosiin maastossa. Niiden etsiminen turhauttaa monia harrastuksesta kiinnostunutta. Suomalaiset lodjaajat julkaisevat lodjunsa käytännössä ulkomaisilla sivustoilla.


title: Dissoi Logoi

text: Dissoi Logoi (, ”Kahdenlaisia/Erilaisia sanoja”; tunnetaan myös nimellä "Dialekseis", ) on antiikin kreikkalainen filosofinen teos, joka esittää erilaisten väitteiden suhteen puoltavia ja vastakkaisia argumentteja.


title: Dissoi Logoi

text: Teoksen kirjoittajaa ja kirjoitusajankohtaa ei tunneta. Jotkut ovat esittäneet sen olevan sofistista alkuperää 400- tai 300-luvulta eaa.; jotkut puolestaan ajoittavat sen 200-luvulle jaa. Teokseen viitataan tuolloin ensimmäisen kerran Iamblikhoksen teoksessa "Protreptikos" ("Kehotus filosofointiin").


title: Dissoi Logoi

text: Teoksen ainoat käsikirjoitukset esiintyvät yhdessä Sekstos Empeirikoksen teosten kanssa, ja tästä syystä teos on joskus laitettu Sekstoksen nimiin. Pyrrhonistiset skeptikot pitivät teosta mahdollisesti hyödyllisenä oman menetelmänsä kannalta.


title: Dissoi Logoi

text: Teos on myös kielellisesti hajanainen, eikä sen alkuperäisestä kreikan kielen murteesta ole varmuutta. Teoksessa käytetään useita eri murteita: se on suureksi osaksi doorilaista kreikkaa, mutta siinä on attikalaisen ja joonialaisen kielen piirteitä. On esitetty muun muassa, että teoksen olisi kirjoittanut alun perin doorilaista murretta käyttänyt sofisti, joka oli saanut vaikutteita Protagoraalta, ja että myöhemmät kirjurit olisivat lisänneet tekstiin attikalaisia piirteitä.


title: Dissoi Logoi

text: "Dissoi Logoi" on luettu osaksi esisokraatikkojen kirjoituksia Hermann Dielsin ja Walther Kranzin toimittamassa teoksessa "Die Fragmente der Vorsokratiker", ja sisältyy siihen kokonaisuudessaan (osa II, C 90).


title: Dissoi Logoi

text: "Dissoi Logoi" on muodoltaan retorinen harjoitelma. Antiikin Kreikassa retoriikan oppilaiden tuki opetella puhumaan ja kirjoittamaan sekä jonkin asian puolesta että sitä vastaan. "Dissoi Logoi" pyrkii nimensä mukaisesti argumentoimaan, että kaikilla asioilla on kaksi puolta.


title: Dissoi Logoi

text: Teos koostuu yhdeksästä luvusta, joiden aiheina ovat (tähdellä merkityillä ei kuitenkaan ole teoksessa varsinaista otsikkoa):


title: Dissoi Logoi

text: Filosofiselta sisällöltään teosta ei ole pidetty erityisen ansiokkaana.


title: Harmaakivi

text: Harmaakivi on usein graniitin vanhentunut nimitys, mutta se voi tarkoittaa myös muita harmaita kivilajeja, kuten granodioriittia ja gneissigraniittia. Suomen keskiaikaiset kivikirkot on pääosin rakennettu harmaakivestä. Alkujaan monien kirkkojen ulkoseinät ovat olleet rapattuja ja kalkittuja.